Давлат солиқ қўмитаси раисининг сўзларига кўра, мамлакатда озиқ-овқат захираси етарли, ваҳимага ўрин йўқ.\n«Ҳамма ер ёпилган бўлса, уйда ўтирадиган бўлса, тезда озиқ-овқат маҳсулотларини ғамлаб олишимиз керак. Эртага Ўзбекистоннинг ҳамма чегараси ёпилади, шу билан озиқ-овқат етмайди», деган хавф борми? Табиийки, бундай хавф йўқ.\nЎзбекистон Республикаси ўз халқини боқа олиш имкониятига эга», – деди Солиқ қўмитаси раиси.\nУнинг таъкидича, маҳсулотлар етишмаслигига асоснинг ўзи йўқ.\n«Табиийки, захира ҳар доим бўлиб келган. Ҳам молиявий томондан, ҳам озиқ-овқат томонидан. Шунинг учун бозорда шакар маҳсулоти, гўшт маҳсулоти етишмаятими, захирадан чиқарилади. Лекин етишмаслигига асоснинг ўзи йўқ.\nКоронавирус дунё бўйича икки ойдан бери юрибди. Лекин бозорда бирорта маҳсулотнинг етишмовчилиги бўлдими? Бирор бир маҳсулот нархи ошдими? Йўқ. Бундай кейин ҳам шундай бўлиб қолади», – деди Беҳзод Мусаев.


Умр йўлдошим ким бўлиши онамни қорнидалигимдаёқ белгилаб қўйилганми? - Musulmonlar\nСавол: Инсонни умр йўлдоши ким бўлиши онасини қорнида белгилаб қўйилганми? Бир дўстим менга эркаклар ҳаётда кимга уйланиши, аёллар эса кимга турмушга чиқиши онасини қорнидалигидаёқ белгилаб, тайинлаб қўйилишини, кейин бу нарса дуо билан ҳам ўзгармаслигини айтди. У бу сўзни домласидан эшитибди. Мен эса шунча излансам-да, бундай бир нарса топа олмадим. Ростдан ҳам шундай бўладими?\nЖавоб: Бир инсонни ҳаётда қайси қиз/йигит билан никоҳланиши агар аввалдан белгилаб қўйилганида, Қуръони Каримда никоҳланиш амри бўлмас эди ва никоҳланиши ҳалол бўлмаган аёллар (Қаранг: Нисо 4/22-24) деган мавзуга ўрин қолмас эди. Бу каби сўзлар баъзи кишиларнинг ҳеч қандай далилга асосланмаган ҳолда қуруқдан-қуруқ айтиб юрадиган гапларидан бошқа нарса эмас.\nАллоҳ таоло инсонларни бошқа масалалар каби бу хусусда ҳам ихтиёрини ўзига ташлаб қўйганки, бунинг натижасида инсон қилган ишидан ё мукофот олади ёки жазо олади. Агар инсон Аллоҳ тақиқлаган бир аёл билан никоҳланса, буни натижасида у жазога муносиб иш қилган бўлади, Аллоҳ изн берган аёллар билан никоҳланган тақдирда эса, мукофотга лойиқ иш қилган бўлади. Агар бу нарсаларнинг барчаси аввалдан ёзиб-белгилаб қўйилган бўлганида эди, инсонни танлаш ихтиёри бўлмаган; шу сабабли қилган ҳеч бир ишидан жавобгарликка тортилмаган бўларди. Қуръонда имон асослари айтиб ўтилган оятларнинг бирортасида ҳам тақдирга имон деган ҳукм келтирилмаган. Бу эътиқод баъзи бир ҳадис китобларига асосланган ҳолда ўртага қўйилган. Қуръони Каримда имон асосларини санаб келтирилган оятларга қараб бу ҳақда қўшимча маълумотга эга бўлишингиз мумкин: Бақара 2/3, 4, 177.\nНикоҳ Тақдир Уйланиш\nБир мўминни билмасдан ўлдириб қўйган кишига Қуръонда қандай жазо тайинланган?\nДуо билан тақдир ўртасида қандай боғлиқлик бор?\nҚизимга икки исм қўйсам жоизми?\nНамозда сафлар ораси очиқ қолиши\nРамазон ойида ошхонада ишласам бўладими?


19.02.2018 13:33 0 2903\nПрофессионал рингда муваффақиятли фаолият олиб бораётган ва мағлубиятсиз серияларини давом эттираётган Шоҳжаҳон Эргашев ўзининг навбатдаги жангини ҳам АҚШда ўтказади.\nШу йилнинг 28 апрель кунига белгиланган жанг Нью-Йоркда бўлиб ўтади. Бироқ ҳозирча мазкур тўқнашувда унга ким рақиб бўлиши номаълум.\nУ сўнгги марта жорий йилнинг 12 январь куни рингга кўтарилиб, енгилмас америкалик Сони Фредриксонни учинчи раундда техник нокаутга учратган. Мазкур ғалабадан сўнг Бутунжаҳон бокс уюшмаси (WBА)нинг рейтингида 12-поғонага кўтарилиб олишга муваффақ бўлган эди.\nСпорт 02/03, 18:32\nСпорт 26/02, 18:58


Экспорт имкониятлари, агротурлар ва дегустациялар – Херсон (Украина) фермерлари тарвуз мавсумига тайёрланмоқда • EastFruit\nБош саҳифа › Мева-сабзавот бизнеси › Интервью › Экспорт имкониятлари, агротурлар ва дегустациялар – Херсон (Украина) фермерлари тарвуз мавсумига тайёрланмоқда\nЭкспорт имкониятлари, агротурлар ва дегустациялар – Херсон (Украина) фермерлари тарвуз мавсумига тайёрланмоқда\nМуаллиф: EastFruit 10 Июл 21 11 Июл 21 03\nХерсон тарвузи аллақачон Украинанинг жанубида брендга айланган. Тарвуз етиштирувчиларнинг айтишича, бу йил баҳорги об-ҳаво шароити туфайли маҳаллий украин тарвузини йиғиш мавсуми бироз кечикади. Аммо украиналик деҳқонлар ички ва экспорт бозорларида ривожланиш ва сотишнинг янги имкониятларни топмоқдалар, шунингдек, тарвуз фестивалларини, агротурлар ва дегустациялар уюштиришади. SEEDS га бу ҳақда саёҳатлар ташкилотчилари – украиналик фермер ва экспортчи, “Олександр А. Синенко” МЧЖ асосчиси Олександр Синенко маълум қилди.\n– Яқинда тармоқда полизларда дегустацияли агротуризм тўғрисида эълон пайдо бўлди. Ушбу фикрга сиз қандай қарайсиз?\n– Бундай саёҳатлар айнан бизнинг корхонамиз базасида ташкил этиляпти. Ушбу лойиҳа доирасида биз khers-on.com ва сайёҳлик операторлари билан ҳамкорлик қиламиз. Август ойидаёқ сайёҳларни кутиб оламиз. Дам олувчилар қовунларни кўришлари, Украинанинг жанубида тарвуз ва қовунларнинг келиб чиқиши, уларни етиштириш усули ҳақида ва нима сабабдан бунинг учун Херсон вилояти идеал даражада мос жой ҳисобланиши ҳақида кўпроқ билиб олишлари мумкин. Шунингдек, тарвузни татиб кўриш ҳам, албатта, экскурсия таркибига киради. Бундан ташқари, сайёҳларга қовун-тарвузни тўғри танлашга ўргатиш учун маҳорат дарслари тайёрламоқдамиз. Шунингдек, биз Херсон тарвузларининг қанча навлари борлиги ва уларни қандай ажратиш ҳақида гапириб берамиз. Биз сайёҳлар учун маҳсулотимизга 50% чегирма тақдим этамиз.\nПолиз бозоридаги ҳозирги ҳолат\n– Украинада тарвуз етиштиришга ноқулай об-ҳаво ва ёмғирлар қандай таъсир қилди? Бу бозорда қовун-тарвуз етказиб беришга қандай таъсир қилади ва бу мавсумда қовун-тарвузлар нархи қандай бўлади?\n– Баҳор совуқ келганини ҳисобга олганда, полизлар кўп касалланди, бу ҳосилга салбий таъсир кўрсатди. Тарвузлар мавсуми бироз ўзгариб туради. Қайта уруғ экканлар бозорга сентябрга яқинроқ кириб келишади. Ушбу мавсумда даладан тарвуз сотиб олишнинг ўртача нархи 2,5 гривнадан 3 гривнагача ўзгарувчан бўлади.\n– Бугунги кунда соҳанинг умумий тенденциялари қандай? Экспорт ишлари қандай кетяпти?\n– Халқаро бозорга чиқиш ва рақобатбардош бўлиш учун полиз маҳсулотларини етиштиришда ҳамкорлик қилиш, бирлашишлари зарур. Ана шу нарса етишмаяпти. Шунингдек, сертификатлар олиш ҳам керак бўлади. Географик кўрсаткичи ҳимояланган “Херсон тарвузи” муаммоси ҳамон очиқ қолмоқда. Муаммо ечими тармоқ вазирликлари доирасида бироз тўхтатиб турилади.\nЭнди, масалан, полшалик мижозлар бизнинг этказиб берувчиларимизга фақат Украина бозоридаги нарх анча паст бўлган тақдирда эътибор беришлари мумкин.\nЭкспорт учун тарвуз етиштирувчилар чет эллик харидорларни қониқтирадиган битта стандарт, мос технологияларга ўтишлари керак. Иқтисодий нуқтаи назардан, асосийси, сотиш учун бирлашиш, мева етиштиришни кенгайтиришдир, чунки кичик ишлаб чиқариш ҳажмлари (5-6 минг тонна тарвуз) билан экспорт қилишнинг иложи йўқ. Бусиз бозорларни “забт этиб” бўлмайди. Биз юнонлар, венгерлар, итальянлар ёки испанлар билан рақобатлашишга қодирмиз. Аввалига, бозорда улушга эга бўлиш учун ҳатто нолдан бошлаб ёки зарарга ишлаш керак бўлади. Бунинг учун, биринчи навбатда, бошқа украиналик полизкорлар билан ҳамкорлик қилишни, катта ҳажмдаги ишлаб чиқаришни, таъминотнинг барқарорлигини талаб қилади. Бу эса бир йил эмас, икки-уч йиллаб кутишни англатади.\nҲозирги кунда мева етиштирувчиларнинг аксарияти стратегияни, келажакда ривожланиш истиқболларини олдиндан кўра билмайдилар. Ҳаммаси вазиятга қараб йўл тутади. Экспорт қилиш учун 30-35 минг тонна тарвуз етказиб берувчи полизкорлар ассоциациясини яратиш керак. Ҳозирда Украина йилига атиги 250-300 минг тонна маҳсулот етказиб бермоқда. Бозор уюшган ва тизимли бўлса, барча полизкорлар яхши пул ишлашлари мумкин бўлади. Қолаверса, бирлашиш қийин эмас, чунки тарвуз-қовунлар бутун Украинада кенг тарқалмаган, аммо ихчам равишда жанубда жойлашган (Скадовский, Олешковский ва бошқа туманлар). Етиштириб берувчилар ўртасидаги ҳамкорлик бозорни янада барқарор, тизимли ва прогнозли қилади.


ҚИДИРУВДА ЭДИ, ТОПИЛДИ ВА … » Фориш тумани ҳокимлиги расмий сайти\nФориш тумани ҳокимлиги » Янгиликлар » ҚИДИРУВДА ЭДИ, ТОПИЛДИ ВА …\nҚИДИРУВДА ЭДИ, ТОПИЛДИ ВА …\nОйбек Икромов (мақоладаги исм фамилиялар ўзгартиб берилмоқда) оиласи билан ажрашгач, алимент тўламасликнинг турли йўлларини излай бошлади. Гулдай бир нафар ўғил фарзанди ҳам кўзига кўринмади. Номида ҳеч қандай мол-мулк бўлмагани эса бир муддат жонига аро кирди. Аммо дўппи тор келганда қочиб қолишни афзал билди.\nФуқаролик ишлари бўйича Шароф Рашидов туман судининг 2016 йил 10 майдаги қарорига асосан Ойбек Икромов бир нафар фарзандининг моддий таъминоти учун у 18 ёшга тўлгунга қадар ойлик иш ҳақи ва бошқа даромадларининг 1/4 қисми миқдорида алимент тўлаши белгилангач, Ойбек дастлаб турли баҳоналар билан алимент тўламай юрди. Кейинчалик ижро ҳужжати мажбурий ижро бюросининг Шароф Рашидов туман бўлими иш юритувига ўтгач, белгиланган огоҳлантиришларни жавобсиз қолдирди. Натижада 2016 йилнинг май ойидан 2019 йил февраль ойига қадар алиментдан қарзи 11 миллион 152 375 сўмга етди. Табиийки, бунча пулни тўлаш унги оғирлик қиларди.\nДавлат ижрочиларининг қарзни ундириш мақсадида унинг уйига бориши ҳам самара бермади. Ойбек Икромовни уйдан топишнинг имкони бўлмади.\nҚарздор фарзандини боқишдан қочсада, қонунлардан қочиб қутула олмади. Бюронинг Шароф Рашидов туман бўлими ходимлари уни топиб, тўғри туман маъмурий судига олиб боришди. Суд жараёнида Ойбек Икромовнинг ҳаракатларига қонуний баҳо берилиб, унга маъмурий жавобгарлик тўғрисидаги кодекснинг 474-моддасида назарда тутилган ҳуқуқбузарликни содир қилгани учун 15 сутка маъмурий қамоқ жазоси тайинланди.\nШундан кейин ҳам у 11 миллион 152 375 сўм алимент пулини тўлашдан бўйин товлаб келди. Ахири, унга нисбатан Ўзбекистон Республикаси жиноят кодексининг 122 моддаси 1-қисми билан жиноят иши қўзғатилиб, қамоққа олиниб тергов ҳаракатлари олиб борилди. Тергов давомида у бир нафар фарзандига 11 миллион 152 375 сўмни тўлади.\nЖиноят ишлари бўйича туман суди ушбу жиноят ишини атрофлича кўриб чиқиб, собиқ турмуш ўртоғи Н.Иброҳимовага 11 миллион 152 375 сўм алимент пулларини тўлиқ қоплаб берганини қайд этиб, тарафлар ярашгани муносабати билан жиноят ишини ҳаракатдан тугатди.\nвилоят прокуратураси 11-бўлим прокурори.\nШароф Рашидовнинг Москва остонасидаги жангларда кўрсатган жасорати\nХалқаро пресс-клубнинг "Масофада" кўрсатуви Жиззахда (1-қисм)


2018 йилда Ўзбекистон Россияда нечта автомобиль сотди?\n2018 йил якунлари бўйича Ravon’нинг Россия бозоридаги улуши 0,3%ни ташкил қилди. Бундан Европа бизнеси ассоциацияси маълумотлари дарак бермоқда.\nТаққослаш учун, ўтган йилнинг худди шу даврида бренд улуши 0,9 фоизни ташкил этган. Бундай пасайиш ёз ва кузда, шунингдек, декабрь ойида Россияда Ravon’нинг бирорта автомобили сотилмагани билан изоҳланади - улар сотувда йўқ.\nСўнгги бор компания автомобилларни май ойида сотган - 508 дона. Ўшанда улар Россиядаги аксарият дилерлик марказларидан йўқолиб қолди. Натижада, 2018 йилда Ravon Россияда 5 184 дона автомобиль сотди, 2017 йилда эса 15 078 автомобиль сотилганди.\nТақчилликка камида иккита сабаб бор - Россия бозоридаги нархларнинг қайта кўриб чиқилиши ва компания бизнес моделидаги сезиларли ўзгаришлар.\n«Нархларни қайта кўриб чиқиш Россия ва Ўзбекистон миллий валюталари курси ўзгариши ҳамда Россия Федерациясида утилизация йиғими ставкалари ошиши билан боғлиқ. Бизнес моделидаги ўзгаришлар ребрендинг ва янгиланган моделлар қатори ишга туширилиши билан кечди ҳамда Ravon брендининг ривожланиши, Россия бозори учун янги маҳсулотларни ишлаб чиқариш бўйича лойиҳалар ва дилерлик тармоғини кенгайтириш билан давом этмоқда», - дея хабар қилишган Ravon Motors Rus/GM Uzbekistan’дан.


Ўш кучайтирилган тартибда назорат қилинмоқда\nСайлов куни Ўшни 500 дан ортиқ милиция ходими назорат қилади.\nПрезидентликка сайлов арафасида Ўшда хавфсизлик масаласи биринчи даражали бўлиб бормоқда.\nЎшда 30 октябр кунига белгиланган президентлик сайлови олдидан хавфсизлик масаласида турли миш-мишлар тарқамоқда. Маълумотларга кўра, шаҳарда “сайлов ўтказилишига тўсқинлик қилиш мақсадида турли террорчилик ҳаракатлари содир этилиши”, “айрим жойларда низолар келтириб чиқаришга уринишлар бўлиши” мумкинлиги ҳақида миш-мишлар урчиган. Бироқ маҳаллий куч тизими расмийлари бу каби ваҳималар асоссиз эканини айтиб келаяпти.\nЎш шаҳар ички ишлар бошқармаси раҳбари Марат Ўрўзбаев сайлов арафасида куч тизими ходимлари олдига сайлов участкалари хавфсизлигини таъминлаш асосий вазифа қилиб қўйилаётганини айтади:\n- Шаҳар ички ишлар бошқармаси сайловга тўлалигича тайёр. Бизнинг 570 ходим шаҳардаги 73 сайлов участкаларига бўлинган. Ҳар бир участкада 3 дан 6 нафаргача милиция ходими назорат олиб боради. Улар билан бирга халқ қўшинининг 550 вакили ҳам сайлов куни жамоат тартибини сақлашда ёрдамлашади, - деди Марат Ўрўзбаев.\nСайлов кунлари жамоатчилик тартибини сақлашга Миллий хавфсизлик хизмати ходимлари ҳам жалб қилинади. Бунинг учун ҳар бир сайлов участкасига Миллий хавфсизлик хизматининг биттадан ходими бўлинган. Ўш шаҳри ва вилояти бўйича Миллий хавфсизлик хизмати раҳбари ўринбосари Абдразақ Дунаевга кўра, сайлов кунлари террорчилик ҳаракатлари содир этилишининг олдини олиш мақсадида шундай чора кўрилмоқда:\n- Овоз бериш варақчалари участкаларга олиб келинганидан бошлаб ҳар бир участкага бирдан Миллий хавфсизлик хизмати ходими бириктирилади. Айрим участкаларга 2-3тадан ходим тайинланиши мумкин. Асосий масала сайлов участкаларида қандайдир бир террорчилик ҳаракатлари содир этилишининг олдини олишдир, - деди Абдразақ Дунаев.\nБундан аввал маҳаллий ҳуқуқ ҳимоячилари Ўшда номаълум шахслар президентликка номзодлар номидан миллий озчилик вакилларига таҳдид қилаётгани, сайлов яқинлашиши билан ваҳимали миш-мишлар кўпаяётгани борасида маълум қилишганди.\nЎшликлардан бири шаҳарликларни ваҳимага солган гап - сўзларни Озодликка етказди:\n- “Жануб билан шимол бўлиниши мумкин, Бакиевни олиб келади Қирғизистонга”, деган гаплар бор. Бир ойча бўлди, Наримон қишлоғига бориб: “Июн воқеаларини такрорлаймиз”, деганлар бўлди. Кўп жойларда миш-мишлар, номаълум одамлар келиб: “Ўзбеклар сенлар кўтарилишмагин, бизнинг айтганимиз бўлади”, деб сайловга қатнаштирмаслик тўғрисида гаплар бўляпти, - деган эди ўшликлардан бири.\nҚирғизистон Ички ишлар вазирлиги матбуот хизмати эса сайловчиларга таҳдидлар борасида ҳозирча вазирликка ҳеч ким мурожаат қилмаганини билдирди.\nМаълумотларга кўра, 30 октябрга белгиланган президентлик сайлови куни жамоат тартибини 6,5 минг милиция ходими, 14 мингдан ортиқ халқ қўшини вакиллари назорат қилади.\nМаълумотларга кўра, Ўшда 120 мингга яқин сайловчи 73 сайлов участкасида овоз беради.


одам абадий яшаши мумкинми?\nодам нега қарийди? Олимлар икки асрдан буён бу саволга жавоб топишга уринади. Шу вақт ичида кўплаб назариялар илгари сурилди. Улардан қайси бирлари ... моддалар алмашинуви маҳсулотлари билан заҳарланиши оқибатида одам ўлади, деб ҳисоблаган. Бу маҳсулотлар йўғон ичакда — ўзига хос чиритувчи ...\nҲасанбой энди ёзмайдиган бўлди (жиддий ҳикоя)\n#Ўзбекистон - 1557\n#АҚШ - 1352\n#футбол - 744\n#прокуратура - 70\n#фирибгарлик - 89\n#реклама - 94\n#Шавкат Мирзиёев - 1465\n#сайлов - 132\n#Хитой - 657\n#Тошкент - 769\n#об-ҳаво - 370\n#Миллий банк - 40\n#Россия - 999


Нега қуйи бўғин етакчилари ишончни оқламаяпти? | O'zLiDeP\nНега қуйи бўғин етакчилари ишончни оқламаяпти?\nБугун Сурхондарё O'zLiDePнинг 50024 нафар аъзоси бор. Улар 684 та бошланғич партия ташкилотга бирлашган. Хўш, бугун ушбу таянч нуқталар фаолияти ўзини оқлаяптими?\nАнъанага кўра, бу йил ўтказилган БПТларнинг ҳисобот-сайлов йиғилишларида бу саволга жавоб изланди.\n– Ҳозирга қадар 558 та БПТнинг ҳисобот-сайлов йиғилишлари бўлиб ўтди, – дейди O'zLiDeP Сурхондарё вилоят Кенгаши БПТ билан ишлаш гуруҳи раҳбари О.Чутбаев. –Йиғилишларда қуйи тузилмаларнинг ўтган йилги фаолияти сарҳисоб қилинди. Натижада 684 та БПТ орасидан 512 тасининг фаолиятига ижобий баҳо берилди. Чунки бу таянч нуқта етакчилари ўз вазифасига масъулият билан ёндашган. Шу боис, уларга яна ишонч билдирилиб, БПТ раиси этиб қайта сайланди. Аммо айрим қуйи бўғинларнинг фаолиятини қониқарли деб, бўлмайди.\nО.Чутбаевнинг қўшимча қилишича, ҳисобот-сайлов йиғилишларида фаолияти тўхтаб қолган, аъзолари сафи камайиб кетган БПТнинг фаолиятини яна қайта тиклаш масаласи ҳам кўрилган. Бунинг натижасида 135 та БПТдан 101 тасининг фаолияти қайта йўлга қўйилаётир.\nТаъкидлаш керак, ҳисобот-сайлов йиғилишларида таянч нуқталар учун зарур шароитлар яратиш, уларнинг моддий-техник базасини мустаҳкамлаш, фаолиятини жонлантириш масалаларига ҳам алоҳида эътибор қаратилмоқда.


Янги йил совғасини танлаймиз: раҳбарлар, ҳамкасблар, яқинлар учун | NORMA.UZ\nЯнги йил совғасини танлаймиз: раҳбарлар, ҳамкасблар, яқинлар учун\nЯнги йил — болалар ва катталарнинг севимли байрами! Кўпчилик байрам олди яқинлар, ҳамкасблар, раҳбарларга совға излашга тушади. Ҳамманинг бир вақтнинг ўзида ҳам фойдали, ҳам ёқимли ва оригинал совға бергиси келади. Қуйида арзон, фойдали ва ёқимли совғаларни танлаш бўйича тавсиялар билан танишасиз.\nЯнги йил байрамида ҳеч кимни эътиборсиз, совғасиз қолдириб бўлмайди. Меҳнат жамоаси билан одам умрининг жуда кўп вақтини ўтказади. Шунинг учун ҳам энг аввало ҳамкасблар учун совғалар ҳақида қайғуриш даркор.\nЎта қимматбаҳо буюмларни олишнинг кераги йўқ. Одамнинг кайфиятини кўтарадиган арзонгаров майда-чуйда нарсалар бу вазифани ортиғи билан уддалайди. Ҳамкасблар учун универсал Янги йил совғалари шоколад, конфет ўрамлари, чой, кофе ва бошқа ширинликлардан иборат бўлиши мумкин.\nОсонгина йўлни танлаб, аёл ҳамкасбларнинг барчасига бир хил совға олиш мумкин. Масалан, ўрамдаги арча ўйинчоқлари, кириб келаётган йил рамзи бўлган чинни сувенирлар, юмшоқ ўйинчоқлар, тақвимлар, чиройли шамлар, шамдонлар...\nҚўл учун кремлар, атторлик маҳсулотлари, дастрўмол, қўлбола ишланган табиий совунлар ҳам айни муддао. Уйда пиширилган ширин таомларни тушликка олиб келишлари учун пластик идишчалар, ошхона учун майда анжомлар (чойнак тагликлари, фартук, иссиқлик ўтказмайдиган тутқичлар, қолиплар) ҳам ожиза жинс вакилларини қувонтириши турган гап.\nЭркак ҳамкасблар учун ҳам кўплаб фойдали совғаларни топиш мумкин. Компьютер сичқончаси учун гиламча, брелоклар, қайдлар учун чиройли безатилган махсус қоғозлар. Машинаси бор эркакларга телефон ва бошқа буюмларни ўзида ушлаб турувчи гиламчалар, хушбўй ҳид таратувчи ускуналар асқатиши мумкин.\nЖамоа раҳбарига жамоа номидан умумий совға олиб, ҳадя қилиш яхши анъана. У йиғилган пулларга бирор салмоқли совға олиш имконини беради. Раҳбар столи учун анжомлар, чиройли картина, фото учун электрон рамка, китоб шаклидаги сейф-қутича, деворга осиладиган соат, чармли кармон, ташриф қоғозлар идиши, калитлар ғилофи, ишда ишлатишга қулай идиш-товоқлар тўплами олиш мумкин.\nАёл раҳбар учун термопот, яъни термос-чойнак ёқимли совға бўлиши аниқ. Автомобиль ўриндиқлари учун органайзер ҳам ҳар қандай жинс вакили бўлган раҳбарга ёқади.\nЯнги йилда қандай совға бериш мумкин эмас?\nАммо совға олаётган вақтда баъзиларнинг турли ирим-сиримларга ишонишини ҳам эътибордан четда қолдирмаслик керак. Хўш, Янги йил байрамида қандай совға бериш хушланмайди?\nСевган инсонингизга соат совға қила кўрманг. Соат севишганлар учун ажралиш тимсоли ҳисобланади. Камида ҳар бир арзимас тортишувдан кейин иш ажралишгача бормасмикин, дея йил бўйи қўрқиб юриши мумкин ёки нияти мен билан ажрашиш бўлса керак, деган шубҳа кўнглини чулғай бошлаши ҳам эҳтимолдан ҳоли эмас.\nСовға тарзида берилган ўткир, тиғли буюмларга ҳамма ҳам хайрихоҳлик билдиравермайди. Руҳшунослар таъсирчан инсонларга пичоқ, қилич ва бошқа кесувчи буюмлар совға қилишни тавсия этишмайди.\nАслида Янги йилга сирли, сеҳрли дея таъриф берилгани учун ҳам кундалик фойдаланиладиган буюмларни совға қилиш бироз бемаъниликдек туюлади. Одамни хурсанд қилиш учун у кўпдан бери олишни орзу қилган буюмни совға қилиш — энг яхши ечим. Ахир, Янги йил янги ҳаёт бўсағаси, орзу-истакларнинг барчаси ижобат бўладиган кун!


Бугун ўзбек тарихидаги энг қайғули сана. Бундан роппа-роса 80 йил бурун, 1938 йилнинг 4 октябрида ўзбек миллати ойдинларидан иборат катта бир гуруҳ ўлимга ҳукм қилинган эди. СССР Олий суди Ҳарбий колл...\n1938 йил 4 октябрда отилган бир гуруҳ миллат зиёлилари: Фитрат, Абдулла Қодирий, Чўлпон, Пўлат Солиев, Ғози Олим Юнусов, Абдулҳай Тожиев, Акбар Исломов, Анқабой Худойбахтов, Санжар Сиддиқ, Қурбон Бере...\nАлишер Навоийнинг “Маҳбуб ул-қулуб” асарида бундай танбеҳ бор: “Кимки умрини мардлар хизмати учун сарфласа, умри ўтса ҳамки, абадий умр эгаси бўлади. Ўзингни шундайлардан узоқ тутма,...\nАбдулла Қодирий. Суддаги нутқ (1926) Абдулла Қодирий «Муштум» ойномасининг 1928 йилги 27-сонида Овсар имзоси билан «Йиғинди гаплар» мақоласини эълон қиладилар. Бу мақола ўша пайтда ақллар орасида кўп ...\nОҲ, БОНКАЛАР БИЗНИ БАРБОД ЭТДИ — Шундайми? — Албатта йўқ. — Бас, нима бизни барбод этди? — Нозоалла, ҳисобсизлик. Тўғри, ақл ва тарбиясизлик бизни барбод этди. Айб бонкада йўқ, бизда. Чунки бошқа милл...\n23 май – ўзбек ойдини Мунаввар Қори НКВД томонидан ўлдирилди\nБугун Туркистон халқининг миллий озодлиги учун курашган Мунаввар Қори Абдурашидхоннинг НКВД жаллодлари томонидан ўлдирилган кунидир. Мунаввар қори 1878-йили Тошкентда туғилди. Ўзбек зиёлиси Абдурашидх...\nБУХОРО ВАЗИРИ НАСРУЛЛОҲБЕЙ ПАРВОНАЧИ АФАНДИ ҲАЗРАТЛАРИНА ОЧИҚ МАКТУБ (Эй Вазоратпаноҳ, биз тартиботи жадидага муҳтожмиз) Аниқдирки, ҳеч қайси миллат ҳеч бир замонда бизда бўлганидек юрти харобли...\nЁхуд терговчилар саволига Қодирий жавоблари Миллий қаҳрамонларимиз …Қодирийнинг терговчиларга берган мазкур кўрсатмасини ўқиган ўқувчиларда ўзгача фикр ҳам пайдо бўлиши мумкин. Маълумки, тер...\nМунаввар қори Абдурашидхон ўғли (1878-1931) Ўрта Осиё жадидчилик ҳаракатининг йўлбошчиси, ХХ аср ўзбек миллий матбуоти ва янги усулдаги миллий мактаб асосчиси, янги миллий театр ташкилотчиларидан бири...


Эркинжон Турдимов: «Ҳисоботларда «ҳаммаси зўр» дейилган мактабларнинг 80таси қишга тайёр эмас»\nСамарқанд вилояти ҳокими иштирокида ўтказилган матбуот анжуманида куз-қиш мавсумига тайёргарлик масалалари бўйича маълумот берилди.\nЖумладан, вилоят раҳбари умумтаълим мактабларидаги аҳволга тўхталиб ўтди.\n- Мактаб директорлари муассаса қишга тайёр қабилида маълумот топширмоқда. Аммо худди шу масалани ўрганиш учун ўзимиз комиссия тузиб ўрганиб чиққанимизда, вилоят бўйича 80та мактаб қишга тайёр эмаслигига гувоҳ бўлдик. Билишимиз керак - мактаб директори иситишга жавобгар эмас, таълимга жавобгар. Нима учун ижро ҳокимияти бор? Шу масалаларни айтиш керак. Туман ҳокимининг ёшлар масалалари бўйича ўринбосари бор, вилоят ҳокими ўринбосари бор. Қолаверса, менинг шахсий телеграм мессенжеримга ҳам мурожаат йўллашлари мумкин-ку, - дейди вилоят ҳокими.\nБугунги кунда Самарқандда 1236та умумтаълим мактаби бўлиб, шу йил мазкур муассасаларнинг 306тасига қозонхоналар ўрнатилган. Жами 11 мингдан зиёд батареялар етказиб берилган. Куз-қиш мавсумига тайёргарлик кўриш учун соҳага 42 миллиард сўм маблағ ажратилган.\nМажлисда вилоят раҳбари энг оғир муаммолар бўйича қатор мактабларда иситиш тизими йўқлиги ёки носозлиги, ўтган асрда қурилган ҳожатхоналар кабиларни санаб ўтаркан, бу борадаги энг кўп ҳолат Ургут, Нуробод, Қўшработ туманларида учраётганини маълум қилди.


Тақводор аëл саналган Дилором Абдуқодирова чоршанба куни суд мажлисига рўмолсиз бир ҳолда олиб келинган.\nТурмуш ўртоғи орқали босим қилиб¸ ватанга қайтса тазйиққа учрамаслиги ҳақида оғзаки ваъда берган МХХ ходимлари тўрига тушган андижонлик қочқин аëл Дилором Абдуқодирова шу кунларда ҳибсхонада қийноқлар дўли остида қолмоқда\nШу йил бошида Австралиядан Тошкентга қайтган Дилором Абдуқодирова Ўзбекистон жазо қонунининг 159-моддаси - конституциявий тузумга тажовуз қилиш каби қатор оғир жиноятларда айбланмоқда ва шу кунларда Андижонда суд қилинмоқда.\nАбдуқодированинг чоршанба кунги суд мажлисига қай ҳолатда олиб келинганини унинг Австралияда қолган укаси Муҳаммаджон Мўминов тасвирлашга уринди.\n- Ҳолати қанақа десангиз¸ анча тазйиқ¸ анча босимлар¸ қийноқлар бўлибди шекилли - ҳамма опа-сингиллари йиғлашаяпти. Кўнгли юмшоқ у аëлларнинг. "Ҳозир ҳолатини кўриб қийналиб кетдик, шунақа ҳам бўладими?" дейишаяпти. Юзларида шиш бор экан. Юз-кўзларида кўкарган ҳолатлари кўриниб турибди, деб айтишаяпти. Опамизга қаттиқ тайинлашибди шекилли: “Яқинларингиз томонга юзингизни қаратсангиз¸ ўзингиздан кўринг” деб қаттиқ нима қилишган шекилли¸ опам бечора уларнинг юзига қарамасдан, нариги томонга қараб йиғлаганича ўтираверибди, деди Муҳаммаджон.\nАбдуқодированинг яқинлари унинг кўринишидан судланувчига нисбатан қийноқлар қўлланганига шубҳа қилаётгани йўқ.\nАбдуқодированинг иши кўриб чиқилаётган Андижон вилоят суди вакиллари маҳбусанинг қийноққа солингани ва умуман бу иш юзасидан изоҳ беришдан бош тортди.\nОзодлик: Бу Андижон вилоят судими?\nОзодлик: Яхшимиз ака. Менинг исмим Фаррух Юсуфий. Мен сизга Озодлик радиосидан телефон қилиб турибман. Дилором Абдуқодирова устидан ўтказилаëтган суд ҳақида сўрамоқчи эдим. Кейинги маҳкама қачон бўлади?\n- Билмадим ака мен.\nОзодлик: Мен ким билан гаплашаяпман?\n- Билмадим. Маълумот бера олмаймиз ака.\nОзодлик: Қийоқларга солингани ҳақидаги иддаоларга нима дейсизлар?\n........................¸ дея телефон гўшагини қўйиб қўйди Андижон вилоят судининг ўзини таништирмаган ходими.\nАйни пайтда, Абдуқодированинг яқинлари ва “Андижон - Адолат ва Тикланиш” ташкилоти вакиллари Австралиядан бошпана топган аёл Ўзбекистон махсус хизматлари томонидан турли алдов йўллари билан ватанига қайтарилганини айтмоқда.\nДилором Абдуқодированинг укаси Муҳаммаджон “поччам опамнинг қайтиши” ҳақида Андижон вилоят Миллий хавфсизлик хизмати бошқармаси ходимларидан бири билан келишиб олган эди, дейди.\n- Поччамиз бу воқеалар ривожи бўлишидан олдин бир СНБ ходими бир таниш ўртоғи бор экан. Ўша билан гаплашганда “Келсин. Мен ўзим кутиб оламан. Ҳеч нарса бўлмайди. Ака сиқилаверманг. Президентимиз аëлларга тегмаймиз деган. Мен ўзим неча марта эшитганман. Мен ўзим кафил. Келадиган бўлгандан кейин келадиган куни ўзимиз кутиб оламиз. Уйга киргандан кейин табиий меҳмон бўлади уч-тўрт кун. Кузатгандан кейин сал хотиржам бўлганингларда ўзинглар бирга чиқсанглар¸ рўйхатга олиб¸ бир қатор сўроқ-савол қилиб қўяди. Бунинг ҳеч қўрқинчли жойи йўқ” деб таниши кафиллик берган эди¸ дейди Муҳаммаджон Мўминов.\nТурли мамалкатлардаги андижонлик қочқинларни бирлаштирган “Андижон - Адолат ва Тикланиш” ташкилоти вакили Нурилло Мақсудов ҳам Абдуқодирова Ўзбекистон махсус хизматлари қўйган тузоқ қурбони бўлди, деган фикрда. Нурилло Мақсудов “биз Дилоромхонни Ўзбекистонга қайтиш ниятидан қайтаришга ҳаракат ҳам қилдик”, дейди.\n- Унинг ҳаракатини қилдик. Ўзбекистонда хавф борлигини Дилоромхоннинг ўзига ҳам айтганмиз.\nОзодлик: Хавф бор¸ деб айтган эдингизларми?\n- Ҳа. “Мана шунақа томони бор. Буни ҳис қилиб турибмиз. Давлат ваъда бериб ваъдаларида турмаяпти. Бу ҳам уларнинг навбатдаги макри бўлса керак” деб айтганмиз. У нимага ишониб юборди десангиз¸ Ўзбекистондаги турмуш ўртоғи ҳар куни телефон қилавериб “Келаверинг энди. Маҳалла фаоллари ҳам¸ участковой ҳам¸ ҳатто СНБ ва ички ишлардаги танишларим ҳам айтаяптики¸ келаверсин¸ аëлингизга ҳеч нарса бўлмайди деяпти” деб қанақадир макр-ҳийлалар билан ишонтириб юборган, дейди “Андижон - Адолат ва тикланиш” ташкилоти фаолларидан бири.\nДилором Абдуқодирова шу йилнинг январ ойида, турмуш ўртоғининг узоқ давом этган қистовларидан кейин Ўзбекистонга қайтади. Уни Тошкент аэропортига кутиб олгани эри Рустам Абдуқодиров ва яқинларидан бир неча киши чиқади. Унинг хавфсизлиги кафолатини берган МХХ ходими ўша куни иш чиқиб қолди, деб Тошкентга улар билан бирга бормади, дея гапириб беради Муҳаммаджон Мўминов.\n- Тошкентга бориб кутиб олишган. Лекин у паспорт нимасида ушлаб қолинган. Сўроқ-савол шу ерда бошланган экан. Кейин улар бу ердан туриб ўша танишига боғланганда¸ “Телефонни ходимга беринг” деган. Ходимга берганда “Улар бизга қарашли. Имкон бўлса¸ чиройли қилиб кузатиб юборсангизлар” деса¸ “Ака майлию¸ буни энди компьютерга киргизиб қўйганмиз. Буни ҳамма бошлиқлар кўради. Ўшанга бир қатор сўроқ-савол қилиб кузатиб қўямиз” деган экан. Кейин у ерда олиб қолиб¸ акаларимга¸ поччаларимга чиқиб “Сешанба куни келсанглар олиб кетасизлар. Биз ҳужжатларини тайëр қилиб қўямиз. Бемалол олиб кетишинглар мумкин. Хижолат бўлманглар” деб уларни хотиржам қилиб жўнатишган. Сешанба куни бориб олиб кетишган. Бемалол уйларига бориб “фарзандларингизни бағрингизга босинг” деб рухсат беришган. 10-15 кундан кейин участка пунктига чақирган. Ундан кейин район идорасига чақирган. Ундан кейин шаҳар Ички ишлар бўлимига чақириб¸ ўша ерда чиқармаган. Шундан бери шу ҳолат давом этаяпти. Опамизнинг қийноққа солинишини биз кутмаган эдик. Президентимиз “Биз аëлларга тегмаймиз. 2005 йил 13 майда оломонга қўшилиб ташқарига чиқиб кетган аëллар келаверсин. Президентимиз уларни авф этган” деган мурожаатларни кўп эшитиб келганмиз¸ дейди Муҳаммаджон.\n“Андижон - Адолат ва Тикланиш” ташкилоти вакили Нурилло Мақсудов, бундан кейин андижонлик қочқинлар орасида қайтиш ниятида бўлганларни тўхтатишга ҳаракат қиламиз, дейди.\n- Ҳаракат қиламиз. Ҳеч қанақа йўл бермаймиз энди. Чивинни ҳам киргизмасликка ҳаракат қиламиз энди у ëққа токи ўша ердаги бошқарув ўзгармагунча, дейди “Андижон - Адолат ва Тикланиш” ташкилоти вакили.\nДилором Абдуқодирова устидан ўтказилаётган маҳкаманинг 30 апрел жума куни давом этиши кутилмоқда.


Афғонистонда президентликка номзодлар дебатининг иккинчи куни ниҳоясига етди\nАфғонистон: президентликка номзодлар теледебати (2-қисм)\nЯкшанба куни Афғонистонда президентликка номзодлар иккинчи кун теледебат ўтказди.\n16 февраль куни ўтказилган телемунозарада собиқ молия вазири Ашраф Ғани, президентнинг собиқ катта маслаҳатчиси Ҳидоят Амин Арсала ҳамда собиқ президент Довуд Хон укасининг набираси шаҳзода Муҳаммад Нодир Наим иштирок этди.\nНомзодлар аёллар ҳуқуқлари, мамлакатдаги ёшлар эҳтиёжлари, Қўшма Штатлар билан икки томонлама хавфсизлик шартномаси ҳамда Толибон ҳаракати билан тинчлик музокараларини олиб бориш каби масалалар ҳақида сўзладилар.\nАёллар ҳуқуқи хусусида тўхталган Муҳаммад Нодир Наим афғон аёллари учун амалга оширилаётган ишларнинг етарли эмаслигига эътибор қаратди.\n- Аёллар ҳақ-ҳуқуқлари жиддий ва муҳим масала бўлиб ҳисобланади. Маълумингизки, бугунги кунда аёллар жамиятимизнинг 50 фоизини ташкил қилади. Биз бу борада айрим муваффақиятларга эришдик, бироқ бу етарли эмас. Биз ўз ҳукуматимизда аёллар учун 30 фоизлик иштирокни кафолатлаб, уларга янада кўпроқ имкониятларни тақдим этишни истаймиз, - деди Наим.\nБу чақириққа бошқа бир номзод - Ҳидоят Амин Арсала ҳам қўшилди.\n- Биз инсон ҳақларини ҳурматлашимиз лозим ва ҳар қандай шароитда ҳам ҳеч қанақа ҳуқуқбузарликка йўл бермаслигимиз шарт. Аёллар ҳуқуқи ҳимояланган бўлиши лозим, - деди Арсала.\nЯкшанба кунги теледебатда иштирок этган номзодларнинг уччаласи ҳам Қўшма Штатлар билан икки томонлама хавфсизлик шартномаси имзоланишини қўллаб чиқдилар. Ашраф Ғани мазкур шартнома Афғонистон миллий суверенитетини таъминлашини қайд этди.\n- Бу шартнома Афғонистон миллий суверенитети манбаси бўлиб ҳисобланади. Афғонистондаги халқаро кучлар чиқиб кетиши билан афғон давлати илк бор куч қўллаш ҳуқуқини имкониятини қўлга киритмоқда. Шунинг учун ҳам [бу шартнома] ҳар жабҳада миллий суверенитетимизни таъминлайди, - деди Ашраф Ғани.\nМуҳаммад Нодир Наим АҚШ билан шартнома имзоланишини Афғонистон халқи учун муҳим воқеа, деб атаган бўлса, Ҳидоят Амин Арсала мазкур шартнома имзоланиши афғон халқи фақат манфаат келтиришини қайд этди.\nПрезидентликка номзодлар ўртасидаги бу телемунозараларга Афғонистоннинг давлатга қарашли RTA телерадиокомпанияси ҳамда Озод Европа/Озодлик радиоси ҳомийлик қилмоқда.\nАфғонистонда 5 апрель куни ўтказилиши кутилаётган сайловда президентлик лавозими учун жами 11 номзод кураш олиб боради. Мамлакатнинг амалдаги президенти Ҳамид Карзай бу сайловда иштирок этмайди.\n16 февраль кунги теледебатда Ҳамид Карзайнинг укаси Қаюм Карзай ҳамда собиқ ташқи ишлар вазири Залмай Расул ҳам қатнашиши керак эди, бироқ улар кейинроқ баҳсда иштирок этиш қароридан воз кечганлар.


Германиядаги ўзбек муҳожири ҳикояси - Zamin.uz\n16:56 / 10.05.2021\nФото: Facebook / Anvar Shermatov\nТарихчи, ўқитувчи ва тадбиркор Анвар Шерматов Kun.uz мухбири билан суҳбатда ўзи туғилиб ўсган юрти Иштихондан Берлинга кетишгача бўлган саргузаштлари, Сурия қочқинларига, болаларга немис тилини ўргатиши, ўзи очган туризм фирмаси фаолияти, Германиядаги диний таълим, муҳожирларга ўрганиш мажбур қилинган немис тили, олмон юртидаги масжидлар фаолияти, шунингдек, ватан соғинчи ҳақида ҳикоя қилди.\nИштихон – Самарқанд – Берлин. Илм излаб\nСамарқанд вилояти Иштихон тумани Баҳрин қишлоғида ўсиб улғайганман. Бизнинг тумандаги мактабларда чет тили сифатида немис тили ўқитилгани менинг тақдиримда алоҳида аҳамиятга эга бўлган. Чунки мактаб даврларидаёқ фан олимпиадаларида қатнашиб келганман.\nМактабни битиришимиз мустақилликнинг илк йилларига тўғри келган. Ўша вақтларда ўқишга қизиқиш жуда паст ҳисобланарди. Бунинг ўрнига ҳамма ўзини савдога, олибсотарликка урарди. Тенгдошларим орасида кўпчилиги ўзини тирикчиликка урди.\nМенда эса вазият бошқача эди. Бизнес билан шуғулланаман десам, ёнига оладиган танишим йўқ, лекин олий таълимда ўқиш учун билимимга ишонардим. Самарқанд давлат университети немис филологияси йўналишига ўқишга кирдим, кейинчалик чет тиллар факультети алоҳида институт сифатида ташкил топди.\nЎқишни тамомлаб турли давлат ташкилотларида: ўша вақтдаги вилоят Маънавият ва маърифат марказида оддий ходим, қисқа вақт «Камолот» жамғармасида вилоят етакчисига ўринбосар, Самарқанд давлат Тиббиёт институти чет тиллар кафедрасида ва Самарқанд давлат Қишлоқ хўжалик институтининг чет тиллар кафедрасида немис тили ўқитувчиси бўлиб ишладим. Лекин ҳадеганда ишим юришмади, ўша вақтда ойлик маошга яшаш қийин, куним ҳамин қадар ўтар, ҳатто йўлкирага пул тополмаган вақтларим бўларди.\n2000 йил ёз ойлари эди, Самарқанд давлат Чет тиллар институтида бирга ўқиган дўстларим немис филологиясини битирганлар Германия техника университети немис тили чет тили сифатида йўналишларига тил имтиҳонларисиз қабул қилинади деб айтиб қолишди. Германияга кетиш ҳазил гап эмас, виза олиш учун иқтисодий кафиллик керак бўлади.\n«Камолот» жамғармасининг дастурида ҳам чет элда ўқийдиган ёшларни молиялаштириш деган йўналиш борлигини билардим. Ҳокимиятда ишлайман деб тентираб юрган вақтларим таниш орттирганим шу ерда қўл келди ва ташкилотнинг кафиллигини олишга эришдим. Кейинги босқич Германия элчихонасига бу кафиллик қабул қилинишини тушунтириш бўлди. Улар ўша вақтда фақат «Умид» жамғармасинигина тан оларди. «Камолот» республика бошқармасидан ҳам тасдиқлашгандан кейин рози бўлишган ва шундай қилиб Германиядаги саргузаштларим бошланди десам ҳам бўлади.\nМенга иккинчи марта немис тили мутахассислиги шарт бўлмагани учун ўқишни кейинроқ тарих факультетига ўтказдим. Талабалик йиллари ўқиш билан бирга турли жойларда ишладим. Чунки бу вақтга келиб уйланган ҳам эдим. Бу уйланиш тарихи ҳам қизиқ бўлган. Самарқандда талабалик даврларим биздан бир курс баландда ўқийдиган челаклик бир қиз талабалар ётоқхонасида синглиси билан бир хонада яшарди (синглиси СамДУнинг математика факультетида ўқиётган бўлса-да яширинча СамДЧТИ ётоқхонасида яшаб юрарди).\nҚиш кунлари, «Булвар»да кетаётган эдим, шаҳар мактабининг катта синф ўқувчилари бир қизни қорбўрон қилиб, ётиб қолган жойида юзига қор ишқаяпти. Югуриб бориб болаларни уёқ-буёққа улоқтириб қизни қутқардим. Қарасам, таниш қиз, ўзимча туриб раҳмат айтади, деб кутиб турдим. Қиз тура солиб раҳматниям насия қилиб ҳалиги болаларни қувиб кетди, жуда ажойиб экан-ку бу қиз деб қўйганман хаёлимда. Берлинга келганимда у ҳам опаси билан Берлинга келган экан, тақдирни қарангки, кейин ўша қизга уйландим.\nЎқитувчилик, қочқинлар билан ишлаш ва туризм\nБерлинда дунёдаги энг катта туризм ярмаркалари бўлиб ўтади. Туризм соҳасига қизиқишим бўлгани учун ҳар йили бу ярмаркаларга кириб ўрганиб юрардим.\n2008 йилда Самарқандда туризм фирмаси очиб 2013 йилгача Германиядан сайёҳларни юртимизга саёҳатга олиб бориш билан шуғулландим. Кейин иқтисодий инқироз бошланди, шу сабаб бўлиб, туризм сусайди ва бир муддат ўқитувчилик – ўзга тилли миллат инсонларига немис тилини ўргатиш билан шуғуллана бошладим.\nМаълумки, Германия қонунига кўра, мамлакатга келганда ҳар бир мигрант немис тилини билиши мажбурий. Бу давлатдан ижтимоий ёрдамларни олиши учун ҳам керак. Биз бошқа миллат одамларига немис тилини ўргатиш билан шуғулландик.\nШу орада Сурия воқеалари бошланди ва Европага, жумладан, Германияга ҳам қочқинлар кела бошлади. Дастлабки партияда бир миллион қочқин келди. Ўша вақти тезликда зарур чоралар кўрилди, шу жумладан, қочқин болалар таълими масаласи ҳам. Немис тили ўқитувчиларига ҳам талаб кучли эди, маошларни ошириб тўлаш ҳақида таклифлар берилди ва мен ишлаб кўришга рози бўлдим.\n5 йил давомида то 2019 йилгача қочқин болаларга дарс берган бўлсам, ишонасизми, шу давр ичида жисмонан эмас, руҳан ва маънан толиқиб бўлдим. Сабаби, биринчидан, болалар анчадан буён таълим олмагани учун анчагина вақт уларга дарс ўтиш эмас, аввало тартиб ва тарбия беришга тўғри келди. Оддий мисол мактаб синфхонасига фақат эшикдан кириш кераклиги, партада ўтиришгача ўргатдик, айб уларда ҳам эмасди, баъзилари йўлда туғилган, баъзилари мактаб ёшига етмасдан йўлга чиққан, 2-3 йиллаб умри йўлда ўтган, умуман мактаб ҳақида тасаввурлари йўқ эди. Баъзилари эса уруш даҳшатини кўзи билан кўрган, руҳан эзилган болалар эди.\nИккинчидан, улар бошдан кечирган воқеаларни гарчи бу менга қизиқ бўлмаса-да эшитишга мажбур бўлдим, фақатгина болалар эмас, ота-оналар ҳам келиб дардини айтарди. Улар орасида турли тақдир эгалари бўлиб, мактабига бомба тушиб партанинг тагида жон сақлаб қолиб, у ердан зўрға чиққани, ўзига тўқ ва ҳашамдор яшаб келган одам бир зумда ҳам молидан айрилиб, ҳам юртидан қувғинга учраб бегона жойларда тентираб юрганини ҳикоя қилиб бериши эшитувчига ҳам таъсир этмай қолмайди.\nШу сабабли у ердан кетдим ва яна туризмга қайтиб ҳозиргача шу билан шуғулланиб келяпман. Самарқанддаги фирмамизни укаларим юритади. Пандемия барча соҳалар каби туризмга катта салбий таъсир кўрсатди. Лекин шу ҳолатда ҳам иқтисодий ривожланган давлатнинг савияси кўринар экан, масалан, фирмаларнинг ижара харажатлари, ходимларнинг вақтинча ишсизлик нафақаси ва бошқа тўловларни тўлаб берди. Ўзбекистон шароитида бундай нарсани кўрганим йўқ, албатта, тўғри тушуниш керак, давлатимиз иқтисодий тарафдан ҳозирча ривожланаётган давлатлар қаторида.\nТуризм билан шуғулланган одам худди уста савдогардек бўлиб кетар экан, одамларни қизиқтириш учун ўзингиз таклиф қилаётган давлатларни таърифлаб беришингиз керак-да. Сайёҳлар, кўпинча, аёллар хавфсизлик ҳақида сўрашади, яъни куннинг исталган вақти ва исталган жойда ўзини қанчалик хавфсиз ҳис этишини сўрайди. Аввалги президент даврида Ўзбекистон полиция мамлакати, ҳамма жойда полиция бўлади деб тушунтирардик, ҳозир эса туризм полицияси сайёҳларга ҳамма жойда ёрдамга шай деб тушунтирамиз, мамлакатимиз 2018 йилда энг хавфсиз мамлакатларнинг юқори ўринларидан жой олганини айтишимиз ҳам кўпчилик сайёҳларнинг мамлакатимизга саёҳат қилишларига далда бўлади.\nҚолаверса, одамларимизнинг ҳалоллиги, биз билан борган сайёҳларда нохуш ҳолатлар бўлмагани, ҳатто бир жойда унутиб қолдирган пул тўла ҳамёнини ўша жойга излаб қайтиб борганимизда уни олиб қўйиб, туристнинг келишини кутиб турган юртдошларимизни кўрдик. Бу ҳам кейинги сафарлар учун ишонч вазифасини бажаради.\nГерманияликларни тарихий шаҳарларимиздан ташқари оддий қишлоқ ҳаёти, тўйлари ва бошқа маросимлари жуда қизиқтиради. Ўрни келганда айтиб ўтиш керак, бу ерда қишлоқ ва шаҳар ўртасида тафовут деярли йўқ, яъни имконият, инфратузилма, йўллар, свет, газ, интернет ва шу каби бошқа эҳтиёжлар шаҳарда ҳам, қишлоқда ҳам бир хилда етарли таъминланган. Фарқи қишлоқ одамлари бир-бирини танийди, улар нисбатан содда ва очиқкўнгил.\nШаҳарга келган бирор чекка ҳудудлик одамни бир кўришда, бир суҳбатда ажрата олишмайди, фақат шеваси бошқа жойники экан дейиши мумкин холос, лекин биздаги ҳолат шаҳар ва қишлоқ орасида улкан тафовутни мутлақо кўрмайсиз.\nЎзбекистондаги қишлоқлар ва у ердаги ҳаёт эса улар учун экзотика деса ҳам бўлади. Баъзи вақтлари сайёҳларни тўй бўлиши кутилаётган кунларга олиб борамиз, масалан, Нурота қир-адирларида бўладиган тўйларни немислар тугул мен ҳам кам кўрганман, бу жуда қизиқ.\nГерманиядаги ўзбек мигрантлари ҳаётига назар\nЎзбекистон билан доимий алоқаларим шундан иборат. Йилда бир ёки икки марта ўзим туғилиб ўсган жойларга бориб яқинларим даврасида вақт ўтказиб қайтаман. Ватандошлар билан биргаликда 2013 йили Германиядаги элчихонамиз билан маслаҳатлашган ҳолда ўзимизнинг «Давра» ўзбек-олмон жамиятини ташкил қилиб Германия қонунлари бўйича рўйхатдан ўтказганмиз, унга аъзо бўлиш учун ё ўзбекистонлик бўлиши, ёки ўзбек тилини билишини шарт қилиб қўйганмиз. Вақти-вақти билан йиғилиб мусобақалар уюштирамиз, бир дастурхон атрофида суҳбатлар қиламиз.\nГерманияда юрган ватандошларда жуда катта муаммолар бор деб ўйламайман. Чунки бу ерга асосан академик қатлам йиғилган. Лекин шу билан бирга, Германияда туғилган фарзандларнинг ўзбек тили ўрганиши бироз оқсайди, чунки немис тилида тили чиқади, шу ерда ўқиши ва кейинги яшаши учун бу муҳим, боғча ва мактабда ҳам немис тили. Кўпчилиги ёшлар бўлгани учун фарзандлари ҳали ёш, ўзбек тилини кейинчалик ўрганиб олади дейишади, ўзимнинг фарзандларим ҳам китобий услубни билмаса-да, оддий ўзбекчада жуда яхши сўзлашадилар.\nЎзимизнинг ҳукуматга Германиянинг пойтахти Берлинда «Ўзбек уйи» (Usbek Haus) деган ном билан кичикроқ бўлса-да бир марказ очиш таклифини берганмиз, ҳозирча ҳукумат тарафидан амалий ишлар йўқ. Бундай марказнинг миллатимиз учун муҳим жиҳати шундан иборатки, ўсиб келаётган генерация учун онлайн бўлса-да ўзбек тили дарслари ташкиллаштириш, ўша ернинг ўзида ёки онлайн тарзда ҳар хил қизиқарли савол-жавоблар уюштириш, қисқа қилиб айтганда, Германияда ўсиб улғаяётган фарзандларимизнинг ватандан узилиб кетмаслиги ва ватанга бўлган меҳрини кучайтириш, қолаверса, Ўзбекистон маданияти ва туризмини тарғиб қилишда жуда фойдали бир марказ бўла оларди.\nГерманияда ҳар бир динга муносабат, эътибор яхши. Шу жумладан, мусулмонлар ҳам анчагинани ташкил қилади, мусулмонлар кўпроқ яшайдиган ҳар бир маҳаллада кичикроқ бўлса-да, масжидлар қурилган. Баъзи жойларда кўп қаватли бино олиниб, ижараси тўланади, хоналари бирлаштирилиб катта-катта заллар ҳосил қилинади ва масжид сифатида фойдаланилади.\nҲозирги пандемия шароитида кечки 22:00дан бошлаб тонгга қадар шаҳар кўчаларида юриш тақиқланади. Лекин Рамазон ойи бўлгани учун намозхонларга масжиддан таровиҳга қатнаётгани тўғрисида маълумотнома беришди, кўчада полиция тўхтатганда ўша қоғозни кўрсатамиз.\nГермания мактабларида ҳам бошқа давлатларда бўлгани каби дин дарси ўтилади. Қонун бўйича христиан дини ўтилиши керак. Лекин ҳар бир мактаб эҳтиёжига ва қайси дин вакиллари кўплигига қараб ўзи учун ўзгартириш киритиш ҳуқуқи бор, катта қизим биринчи синфга борганида синф ўқувчилари мусулмон бўлгани сабабли дин дарсида ислом дини ўтилиши тўғрисида мактаб маъмурияти қарор чиқарган. Мана 9 йилдирки, мактабда ислом динини ўрганиб келади. Бундан ташқари, масжидга ҳафтада икки кун қўшимча таълим олиш учун боради ва ҳозирги пайтда Қуръони каримни ўқишни ўрганди.\nКўпчилик сўрайди, келажагингни қаерда кўрасан деб. Билмадим, бу жуда мавҳум мен учун. Хорижга келишим сабаблари нима эди: ўқиш, яхши ойлик-маош, эркин яшаш.\nЮқорида ҳам айтдим, давлат ташкилотларида бир муддат ишлаганман ва ҳозир ҳам кузатиб келаманки, аҳвол жудаям ўзгариб кетмаган, мен ўзимнинг бугунги дунёқарашим билан кимнидир танқид қилиб қўйиб ўзимга ортиқча душманлар орттиришни хоҳламайман. Лекин Германияда қолмаслигим ҳам аниқ, доимо Аллоҳдан сўрайманки, ўлигим бу ерда қолмасин, ватанимда қардошларим орасида бўлсин. Йиллар ўтган сайин кетиш вақти яқинлашаверади.\nҲозир бир вақтлардагидек маблағ йўқлигидан қийналмаслигим мумкин, лекин жамият ҳаётида рўй бериб турган ҳақсизликларга чидай олмайман, бошқалар каби хўп-хўп билан яшашни қабул қилолмайман. Қишлоғимга борганимда одамларга бу қишлоқда масжид йўқ, масжид қуриш керак десам, улар «Э, қўй, нима қиласан, ғалвали иш», дейди. Вилоят ҳокимигача ёздим, мен кетгандан кейин ҳокимиятдан вакил келиб, отамга нималарнидир гапирибди, гўёки нималарнидир «тушунтирган». Шу учун келажагим ноаниқдай кўринади, аммо Аллоҳдан сўрайдиганим ва қаттиқ ишонганим, бир кун келиб халқимиз коррупция деган балодан халос бўлади ва менинг ҳам танқидчи бўлишимга ҳожат қолмайди, Аллоҳ берган умримнинг қолган қисмини ватанда, яқинларим ва дўстларим билан ўтказаман!\nЯнгиликлар » Ҳаёт тарзи » Германиядаги ўзбек муҳожири ҳикояси


Мултимедиа умумтаълим дастурларини ривожлантириш маркази 0+\nЎзбекистон Республикаси Халқ таълими вазирлигида Мултимедиа умумтаълим дастурларини ривожлантириш марказининг расмий сайти. Электрон ахборот-таълим ресурслар, интерфаол хизматлар, инфографика, видео дарслар, сервис хизматлар, эълонлар ва бошқа кўплаб қизиқарли маълумотлар билан танишасиз.\nЎтишлар сони: 5455\nErtak.uz - барчаси болалар учун Tas-IX0+\nErtak.uz - болалар учун яратилган сайт бўлиб, ушбу сайтда ўзбек халқ эртаклари, рус халқ эртаклари ва жаҳон эртаклари жой олгандир.\nЎтишлар сони: 5373\nWWW.UZ Миллий ахборот-қидирув тизими Tas-IX6+\nWWW.UZ Миллий ахборот-қидирув тизими – барча фойдаланувчилар учун юртимизнинг интернет тармоғидаги миллий сегменти ахборотларидан қулай тарзда фойдаланиш имкониятини берувчи механизм.\nЎтишлар сони: 5177\nDeep English - сайти ёрдамида инглиз тилидаги сўзларнинг қандай талаффуз этилишини тинглаган ҳолда сўз бойлигингизни оширишингиз мумкин бўлади.\nЎтишлар сони: 5099\nТуризм ҳақида янгиликлар 18+\nМазкур сайт туризм ва халқаро савдо ҳақида бўлиб, сайт 1999 йилдан бери фаолият юритади. Барча материаллар инглиз тилида бериб борилган.\nЎтишлар сони: 5070\nЎтишлар сони: 5034\nОнлайн Тест 6+\nege-online-test.ru сайти мактаб ўқувчиларини ЯДИ математикадан тайёрлаш учун яратилган. Сиз бу ерда масалалар ечиш билан шуғулланишингиз мумкин\nЎтишлар сони: 5010\nGoogle таржимон 6+\nGoogle таржимон - Сизнинг тиллар дунёсидаги ёрдамчингиз бўлиб, унинг ёрдамида сўзларни ва гапларни осонлик билан таржима қилинг, билимингизни оширинг.\nЎтишлар сони: 4845\nЎзбекистон Республикаси ИИВ Академияси Tas-IX6+\nЎзбекистон Республикаси Ички ишлар вазирлигининг Академияси Марказий Осиёда ҳуқуқни муҳофаза қилиш органлари учун кадрлар тайёрлаш бўйича энг йирик олий таълим муассасаларидан бири ҳисобланади.\nЎтишлар сони: 4839


Ўзбекистонлик инсон ҳуқуқлари ҳимоячилари сўнгги вақтларда ҳукумат вакиллари ва амалдорлари томонидан ўзларига нисбатан муносабат тобора кескинлашиб бораётганини айтмоқда.\nУлар мустақил ҳуқуқ ҳимоячилари ҳар томонлама сиқувга олинаётганини билдиряпти.\nЎзбекистон мустақил ҳуқуқ ҳимоячилари ташаббус гуруҳи раҳбари Суръат Икромовнинг сўзларига қараганда, бундай кескин муносабат мунтазам равишда давом этмоқда. Ҳуқуқ ҳимоячилари калтакланмоқда, оилалари турли тазйиқларга учрамоқда.\nЎзбекистон инсон ҳуқуқлари халқаро жамияти раиси Марат Зоҳидовнинг таъкидлашича, ҳозир пикетлар ва намойишлар ўтказишдан фойда йўқ. Чунки бундай ҳаракатлар жанжал-тўполанглар ёрдамида бостирилаверади.\n“Шунга қарамай, ҳозир ишлаш анча осон. Илгари жуда қийин эди. Ҳозир ҳамма мурожаатларимизга жавоб бериляпти”, - деди М.Зоҳидов.\n“Эрк” демократия партияси бош котиби Отаназар Ориповнинг билдиришича, инсон ҳуқуқлари ҳимоячиларига муносабат кескинлашгани бор гап ва вазият шундай бўлиши олдиндан кутилган эди. Яқинда бўлиб ўтган парламент сайловида ҳукумат ўз муддаосига етган ва энди яна ўзининг аксилдемократик йўлини хотиржам давом эттиради.


Суд Аҳмадбойнинг шерикларига ҳам жазо тайинлади (видео) - Darakchi\nСуд Аҳмадбойнинг шерикларига ҳам жазо тайинлади (видео)\nЖИНОЯТ 21.02.2018, 19:56\nТеглар: Видео, Ахмадбой\nЎзбекистон Республикаси Жиноят кодексининг бир неча моддаларида назарда тутилган жиноятларни содир этганликда айбланаётган судланувчи Аҳмаджон Турсунбоев ва бошқаларга нисбатан жиноят ишининг тергов билан якунланган қисмини кўриб чиқиш бўйича суд жараёни ниҳоясига етди.\nЖиноят ишлари бўйича Тошкент вилоят судида Ўзбекистон Республикаси Жиноят кодексининг 168-моддаси (фирибгарлик), 188-моддаси (ноқонуний тадбиркорлик фаолияти), 189-моддаси (савдо ёки хизмат кўрсатиш қоидаларини бузиш), 190-моддаси (фаолият билан лицензиясиз шуғулланиш), 25 орқали 211-моддаси (пора беришга суиқасд қилиш) ва 243-моддаси (жиноий фаолиятдан олинган даромадларни легаллаштириш)да кўзда тутилган жиноятларни содир этишда айбланаётган Аҳмаджон Турсунбоев, Олмос Қўчқоров, Иззатила Иброҳимов, Муроджон Турсунбоев, Ойбек Турсунбоев, Азизжон Турдиев ва Рашид Исмоиловларга нисбатан суд ҳукми эълон қилинди.\n– Суд жиноят иши материалларини ҳар томонлама ва тўлиқ ўрганиб, судланувчиларни юқорида кўзда тутилган жиноятларни содир этишда айбдор деб топди, – дейди Жиноят ишлари бўйича Тошкент вилояти суди судьяси Дилшод Комилов. – Судланувчиларга нисбатан жазо чораларини белгилашда суд Ўзбекистон Республикаси Конституцияси ва жиноят қонунчилигида белгиланган инсонпарварлик ва адолат тамойиллари ҳам асосланди.\nСудланувчиларнинг содир этган жиноятлари учун чин кўнгилдан пушаймон экани ва жиноий қилмишларни фош қилишда фаол ёрдам берганликлари эътиборга олинди.\nЖиноят ишлари бўйича Тошкент вилоят суди 7 нафар судланувчини Жиноят кодексининг тегишли моддалари бўйича айбдор деб топди ва Аҳмаджон Турсунбоевга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 13 йил озодликдан маҳрум қилиш ва энг кам ойлик иш ҳақининг 400 баравари миқдорида (52 096 000 сўм) жарима жазоси;\nОлмос Қўчқоровга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 11 йил озодликдан маҳрум қилиш ва энг кам ойлик иш ҳақининг 400 баравари миқдорида (52 096 000 сўм) жарима жазоси;\nИззатила Иброҳимовга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 11 йил озодликдан маҳрум қилиш ва энг кам ойлик иш ҳақининг 350 баравари миқдорида (45 584 000 сўм) жарима жазоси;\nМуроджон Турсунбоевга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 11 йил озодликдан маҳрум қилиш ва энг кам ойлик иш ҳақининг 350 баравари миқдорида (45 584 000 сўм) жарима жазоси;\nОйбек Турсунбоевга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 7 йил озодликдан маҳрум қилиш ва энг кам ойлик иш ҳақининг 350 баравари миқдорида (45 584 000 сўм) жарима жазоси;\nАзизжон Турдиевга 1 йил муддатга тадбиркорлик билан шуғулланиш ҳуқуқидан маҳрум қилинган ҳолда 7 йил озодликдан маҳрум қилиш ва энг кам ойлик иш ҳақининг 350 баравари миқдорида (45 584 000 сўм) жарима жазоси;\nРашид Исмоиловга 10 йил озодликдан маҳрум қилиш ва энг кам ойлик иш ҳақининг 400 баравари миқдорида (52 096 000 сўм) жарима жазоси тайинланди.\nСуд томонидан юқорида кўзда тутилган жиноятлар туфайли етказилган моддий зарарни қоплаш масаласи бошқа жиноят ишларини ҳам тергов натижаларига қараб ҳал қилиниши кўрсатиб ўтилди.\nШу куни оммавий ахборот воситалари ходимлари учун брифинг ташкил этилди. Ўзбекистон Республикаси Олий суди матбуот котиби Азиз Обидов журналистларни жиноят иши билан боғлиқ барча маълумотлар билан таништирди.\nСардор Раҳимхон муҳтож оилага бир уйга етадиган закот пули берди (Видео)\nСардор Рахимхон йиғилган 40.000 долларга яқин, бир уй олишга етадиган закотларни муҳтож оилага берди. Буни қуйидаги видеолавҳада томоша қилишингиз мумкин.


Истомин ATP China Open турнирида дунёнинг 216-ракеткасига ютқазди\n18:31 / 05.10.2015\nЎзбекистоннинг биринчи рақамли ракеткаси Денис Истомин Хитой пойтахти Пекин шаҳрида асосий тўр баҳслари старт олган йирик теннис турнирининг асосий тўр илк босқичидаёқ мағлубият аламини тотиб кўрди.\nУмумий мукофот жамғармаси 3 миллион 944 минг 715 доллардан иборат мусобақанинг саралаш баҳсларида у австралиялик Люк Савиллни 6:4, 6:2, мезбон теннисчи Жанг Зини 3:6, 6:3, 6:2 ҳисобида таслим этганди.\nЛекин Истомин мусобақага имтиёзли равишда қўйилган хитойлик Зе Жангга қарши кечган ўйинда 3:6, 6:1, 3:6 ҳисобида имкониятни бой бериб қўйди. Бу ҳақда "Оламспорт.сом" хабар берган.\nТаққослаш учун, хитойлик ушбу теннисчи дунё рейтингида 216-ўринни эгаллаб турибди. Истомин эса 70-поғонадан жой олган.\nАгар Денис Жангнинг тўсиғидан муваффақиятли ўтиб олганида, иккинчи босқичда сайёрамизнинг биринчи ракеткаси сербиялик Новак Жоковичга қарши кортга чиқиши мумкин эди. Жокович илк босқичда италиялик Симоне Болелли билан ҳисоб-китоб қилади.


Қодиёнийларнинг келиб чиқиши\nBy Муҳаммад Ҳабибуллоҳ on 10/11/2015 АҚИДА ДИНЛАР ВА ОҚИМЛАР ҚОДИЁНИЙЛАР\nҚодиёнийлар милодий ўн тўққизинчи асрнинг охирларида Ҳиндистонда пайдо бўлган ботиний фирқалардан биридир. Улар Ҳиндистон ва Покистонда қодиёнийлар номи билан танилган бўлсаларда, бошқа исломий диёрларда ўзларини аҳмадийлар деб аташади. Бу билан улар ўзларини Пайғамбаримиз Муҳаммад соллаллоҳу алайҳи ва салламга мансуб қилиб кўрсатмоқчи бўлишади. Аслида эса улар Расулуллоҳ соллаллоҳу алайҳи ва саллам келтирган диннинг илдизига болта уришни ўзига дин деб билган фирқадир.\nБу фирқа исломга қанчалик зарар етказишини кўрган Ҳиндистон мустамлакачиси бўлмиш инглиз давлати уларни қўлларидан келганича ҳам моддий, ҳам маънавий тарафдан қўллаб-қувватладилар. Қодиёнийларнинг айтишича, ҳатто Исроил ҳукумати ҳам уларга Исроил ичида фаолият юритишларига имкон яратиб берган.\nУлар ўзларининг бузуқ эътиқодларини мусулмонлар ўртасида ёйишга қаттиқ ҳаракат қилдилар. Ҳатто Покистондек мусулмон юртда ўзларидан бир вазир етиштирдилар. Бу мамлакатда қодиёний тоифасига мансуб Зафаруллоҳ Хон ташқи ишлар вазири этиб тайинланганидан кейин қодиёнийларнинг даъвати янада авж олди.\nАввалида Қодиён, кейин эса Рабва қодиёнийларнинг марказига айланди ва улар араб давлатларида ҳам фаолият юрита бошладилар. Ироқ, Сурия, Индонезия ҳамда Африкадаги баъзи давлатларда бир қанча инсонларни йўлдан урган бўлсаларда, лекин Аллоҳнинг раҳмати ила Араб Ярим Оролига қадам боса олмадилар. Қодиёнийлар ўз динларини тарқатишга қанчалар қаттиқ ҳаракат қилишмасин, Аллоҳ таолонинг тавфиқи билан уламоларимиз ислом умматига уларнинг асл башарасини очиб бердилар. Бу борада Ҳиндистон ва Покистон уламоларининг ҳиссалари катта. Шундай бўлсада, ҳанузгача мусулмонлар орасида Қодиёнийни пайғамбар, ҳаж қилиш учун Қодиёнга боришни эса дин деб қабул қиладиган баъзи жоҳиллар йўқ эмас.\nAvvalgi maqolaБиринчи асос: улуҳият ва рубубият тавҳиди ўртасидаги ўзаро боғлиқлик\nKeyingi maqola Фарз намозларнинг сони


ZIFFLER – ақлли техника. Сифат кафолати, муқобил нархлар ва хизматлар\nЮқори технологиялар даврида барчасини осон ҳал қилиш урфга айланди. Инсон омили орқали бажариладиган ишларни бугун техникалар амалга оширмоқда. Аммо буларнинг барини ақл билан бажариш янада қулай. ZIFFLER эса барчасини ақл ва тезкорлик билан бажаради.\nZIFFLER – ақлли техникалари инсон ҳаётининг ҳар бир жабҳасига кириб бора олди. ZIFFLER’да исталган турдаги маиший техникаларни топиш ва бу билан энг тўғри танловни амалга ошириш мумкин.\nТелевизорлар, кир ювиш машиналари, газ плиталари, идиш ювиш машиналари, дудбўронлар, кондиционер, ошхона учун керакли маиший техникалар – энг кичикдан энг катта маиший техникалар ўз эгасини ҳис қилган ҳолда ишлайди.\nБрэнд ўз мижозлари учун юқори хавфсизлик тизими ҳақида қайғуради. Газ плиталари ва духовкаларнинг икки қаватли ойналари иссиқликни ташқарига чиқармайди ва бу билан болалар хавфсизлигини таъминлайди. Газ назорат тизими эса газ сизиб чиқишининг олдини олиб, истеъмолчини юқори хавфсизлик билан таьминлайди.\nZiffler телевизорлари android операцион тизими билан онлайн телевидениедан баҳраманд бўлишингиз мумкин.\nКир ювиш машиналаридаги Spa Care функцияси билан кийимларингизни микроб ва бактериялардан ҳимояланишига ишонч ҳосил қилишингиз мумкин. Inverter мотори узоқ йиллар хизмат қилади.\nZIFFLER техникалари орасида алоҳида эътиборга лойиқ Styler (буғ шкаф)лари эса ҳар қандай кийимлардаги дағалликни нафис текислаб беради. Бунинг учун кийимингизни шкафга илиш кифоя қилади холос. Бир неча дақиқада ҳеч қандай дазмол ишлатмасдан туриб хушбўй ифор сингдирилган силлиқ кийимни кийиб кетаверасиз.\nКомпания ўз маҳсулотларига 3 йиллик кафолатни тақдим этади. Энг маъқули эса — нархлар борасида харидорнинг кўнгли кўтарилади. Компания маҳсулотлари келиштирилган нархларда сотилаётгани шошилишга арзийди.\nМаълумот учун ZIFFLER брендининг ақлли техникалари 2015 йилдан буён Ўзбекистонда ўз ўрнини топиб улгурди. Ушбу маиший техникалар Туркия ва Хитой давлатларида ишлаб чиқарилади.\nZIFFLER ҳақидаги барча маълумотларга эга бўлиб, муқобил нархлардаги техникалар хариди учун улгуриб қолинг!\nМаълумот учун телефон: +998 99 337 1111\nВеб сайт: ziffler.com


22 апрел 2018, Тошкент вақти: 05:48\nсентябр 21, 2017\nUzbek banner - Round-table\n20 сентябрь куни Нью-Йоркда Ўзбекистон президентиШавкат МирзиёевАҚШда истиқомат қилаëтган 18 нафар ўзбекистонлик биланбир соатдан ортиқ мулоқот қилди. Мулоқотда қатнашганлардан айримлари бу мулоқотни ижобий баҳолаган бўлса¸ " Америка овози" мухбири Навбаҳор Имомова Нью-Йорк ташриф мобайнида Ўзбекистон президентининг мухбирлардан узоқ тутилганини "сўз эркинлигидан қўрқиш" аломати сифатида талқин этди.\nОзодликнинг "Қурултой" давра суҳбатида қатнашган Имомовага кўра¸ сўз эркинлигидан қўрқадиган раҳбарнинг ваъдаларига ишониш қийин.\nАҚШда истиқомат қилаëтган журналист Гулноза Саид эса президент билан учраша олмаган ватандошлардан бири эканлигини айтади.\nҚурултой: Чет элдаги ўзбеклар Мирзиëевнинг қайтиш таклифини қандай қабул қилди?\nАҚШда истиқомат қилаëтган Суҳроб Исмоилов ва Шуҳратжон Аҳмаджоновларнинг Мирзиëев билан учрашиш сўровига ҳам элчилик рад жавоби берган. Улар президентнинг ватанга қайтиш чақириқларини "популизмдан бошқа эмас"¸ дея баҳолашди.\nАмерикада яшайдиган сиëсатшунос Фарҳод Абдураҳмон эса “мамлакатда миллий ярашув эълон қилиниши” зарурлигини таъкидлади:\n- Ватандошларнинг мамлакатга қайтишлари учун¸ менимча¸ биринчи навбатда Миллий ярашув эълон этилиши зарур. Бу аввало сиёсий мотив билан чиқиб кетганларга тегишлидир. Сиёсий муҳожирлар ватанга қайтишлари учун уларга ҳар томонлама давлат томонидан тўла кафолат таъминланиши талаб қилинади. Уларга душман кўзи билан қараш, уларни назорат қилиш каби ишларга чек қўйилиши даркор. Агарки сиёсий муҳожирлар орасидан кимлардир ҳақиқатда давлатнинг зарарига қандайдир жиноий ишларни амалга оширган бўлса¸ буни алоҳида кўриб чиқиб қарор қабул қилинса¸ мақсадга мувофиқ.\nДавлат сиёсий муҳожирларни шу юртнинг тўла қонли фарзандлари¸ деб қабул қилсагина ҳақиқий Миллий ярашув юзага келади. Давлатимиз ҳақиқий демократик тузум тарафдори бўлса¸ бундан буён ҳар қандай муқобил фикрга бағрикенглик билан жавоб бериши, оппозицион партиялар фаолияти учун эркин майдон яратиши лозимдир.\nКейинги ўринда интеллектуал салоҳиятга эга бўлган ва айни пайтда турли давлатларда фаолият кўрсатаётган зиёлиларни ватанга қайтаришдир. Бу масаласида давлатимиз уларнинг қайтишлари учун рағбатлантириш чораларини кўрса¸ бу иш самарали бўлади. Жумладан, уларнинг меҳнатларига ҳақ тўлашда бошқача ёндашиш, уларни масъулиятли вазифаларга тайинлаш, бу инсонлар томонидан билдириладиган турли таклифларни инобатга олиш каби ишларни амалга ошириш керак бўлади.\nМаълумки, мамлакатимиздан чиқиб кетган муҳожирларнинг катта қисмини меҳнат муҳожирлари, яъни бошқача айтадиган бўлсак¸ оддий қора иш билан хорижда юрганлар ташкил этади. Уларнинг асосий қисми Россияда меҳнат қилишади. Бу турга кирувчи муҳожирларнинг ватанга қайтишлари алоҳида катта мавзудир. Токи реал янги иш ўринлари яратилмаса, муносиб меҳнат ҳақи белгиланмаса, солиқ ставкалари камайтирилмаса, иқтисодий эркинлик берилмаса, коррупция қисқармаса меҳнат муҳожирларини қайтариш қийин бўлади.\nҚисқача хулоса қиладиган бўлсак, қачонки реал иқтисодий ва сиёсий ислоҳотлар амалга оширилса¸ кўтарилган мавзу бўйича ечим топилади¸ дея таъкидлади сиëсатшунос Фарҳод Абдураҳмон.\nЭшиттириш давомида президент билан учрашган 18 ўзбекистонликдан бири¸ ҳуқуқшунос Нодир Зокировнинг "Америка овози" радиосига берган интервюсидан парча эшиттирдик:\n— Президент «қандай таклифлар бор?» деб сўраганида, ижтимоий-иқтисодий шароитлар республиканинг ҳамма жойида бир хил бўлишини, жумладан пойтахт Тошкентда мавжуд коммунал шароитлар вилоятларда ҳам бўлиши кераклигини айтдим. Ўзим қўқонлик эканлигимни айтиб, Қўқонда қиш мавсумида электр энергияси ва газда узилиш бўлишини айтганимда, Президент кулиб, гапимни бўлиб:\n«Мен ўзим Қўқонга куёв ҳисобланаман, у ерда шундай муаммолар борлигидан жуда яхши хабардорман. Ўзим ҳам хижолат бўлиб юраман. Бу йил Қўқонга газ ҳам электр чироғи ҳам узлуксиз етказилади»¸ деди учрашувда қатнашганлардан бири Нодир Зокиров.\n"Қурултой"да билдирилган фикрлар билан тўлишича қуйида танишишингиз мумкин.\nЎзбек матбуоти ҳалиям тикансиз типратиканми?\n“Салла ол, деса, калла оладиган” мулозимлар Мирзиëeвга душманми?"\nҚурултой: Журналистнинг мансабдорларни танқид қилиш ҳуқуқи олиб қўйилдими?\nМТРКга эски раҳбарнинг қайтиши, Каримов даври ТВсига қайтишни англатадими?\nҚурултой: Ҳоким ўқитувчиларни нега дўппослади?


Россияда рўйхат тартиби қаттиқлаштирилди - BBC News O'zbek\nРоссияда рўйхат тартиби қаттиқлаштирилди\nImage caption Нижний Новгород шаҳридаги стадионда 2018 йилги Жаҳон Кубоги мусобақалари ўтказилади.\nЎзбекистон Ташқи ишлар вазирлиги Россияга июн ойида бораётган ўзбекистонликларни футбол бўйича 2018 йилги Жаҳон Кубоги ва FIFA 2017 Конфедерация Кубоги мусобақалари пайти миграция тартиби ўзгаришидан огоҳлантирди.\nРоссия ҳудудида хорижий фуқаролар учун миграция тартиби 2017 йилнинг 1 июнидан 12 июлигача қаттиқлаштирилиши хабар қилинган.\nБугундан бошлаб Москва, Санкт-Петербург, Сочи ва Қозон шаҳарларида хорижий мамлакат фуқароларини миграция рўйхатига қўйиш муддати 7 кундан 1 кунга туширилган.\n12 июлгача Конфедерация Кубоги ўйинларини ўтказиш режалаштирилган.\nХудди шундай тартиб келгуси йил футбол бўйича Жаҳон Кубоги мусобақалари бўлиб ўтадиган кунларда ҳам жорий этилади.\n2018 йилнинг 25 майидан 25 июлигача Россиянинг Москва, Санкт-Петербург, Волгоград, Екатеринбург, Қозон, Калининград, Нижний Новгород, Ростов-Дон, Самара, Саранск ва Сочи шаҳарларига борган чет элликларнинг ҳам 1 кунда миграция рўйхатидан ўтиши талаб қилинади.\nЎзбекистон Ташқи ишлар вазирлиги рўйхатга олиш тартибининг ўзгарганини инобатга олиш муҳимлигини эслатган.\nВа ўз вақтида миграция рўйхатига қўймаслик Россия қонунларини бузиш ҳисобланиб, бундан кейин Россия ҳудудига кириш тақиқланишига олиб келиши мумкинлигидан огоҳлантирган Ўзбекистон ташқи сиёсат маҳкамаси.\nМигрант: ‘Санкт-Петербургда ҳануз текшир-текшир’


Касб таълимини ривожлантириш тенденциялари\nИжтимоий-иқтисодий ўзгаришларнинг асосий йўналишлари таълим тизимига маълум талаблар қўяди ва уни ривожлантириш тенденциялари ва реформирование тамойиллари сифатида намоён бўлади. Касбий таълимни ривожлантиришнинг етакчи тенденциялари ўзида таълимни ривожлантиришнинг умумий - бутун дунё, миллий ва регионал тенденцияларини акс эттирган ҳолда махсус, фақатгина касбий таълим тизимини ривожлантириш учун хос бўлганларни ҳам ўз ичига олади. Касбий таълимни ривожлантиришнинг етакчи тенденциялари қаторига унинг узлуксизлиги, инсонпарварлилиги ва ижтимоийлашриш, демократлаштириш, интеграциялаш, интенсификация, коперация киради.\nТаълимнинг узлуксизлиги. Узлуксиз таълим моҳияти ЮНЕСКОнинг «Мавжуд бўлишга ўрганиш» маърузасида берилган бўлиб, инсон мавжуд бўлишининг шундай усулики, бунда у янги тажриба учун очилади. Бироқ узлуксиз таълимни мунтазам равишда ўқиш-ўрганиш ёки уни маълум муддатлар оралиғида малака оширишга келтиришга уринишлар ушбу ҳолатнинг талқинини торайтириб қўйди. Узлуксиз таълим моҳияти асосан умумий ва касбий таълим давридаёқ унга ўзини мустақил равишда мукаммаллаштириш ва таълим олишни давом эттиришга имкон берадиган, мураккаб ижтимоий ва касбий муаммолар доирасида тўғри мўлжал оладиган, ўзгараётган шароитларга осон мослаша оладиган ва унга зарур бўлган билим ва уқувларни қидириб топишгм имкон берадиган билим, уқув ва шахс сифатларини шакллантиришдан иборат. Бундай шароитларда профессионалнинг етакчи хислатлари қуйидагилардан иборат: ривожланган тизимли тафаккур; фақтгина мавжуд ахборот билан ишлай оладиган эмас, балки янгиларини қабул қилиш, турли фаолият турларини ўзлаштиришга имкон берадиган методологик билимларга эга бўлиш; фаол ҳаётий ва касбий позиция; касбий-шахсий ривожланиш ва мукаммаллашишга бўлган эҳтиёж, шунга тайёрлик.\nУшбу тенденция узлуксиз касбий таълим концепцияларини, касбий таълим мазмунининг унинг ҳамма зинапояларида (бошланғич, ўрта, олий) ворислиги ва ўзаробоғлиқлигини таъминлайдиган ва мутахассис шахсини узлуксиз ривожлантириш, ижтимоийлаштириш ва профессионаллаштириш йўналтирилган таълимий дастурлар тузиш орқали кўп сатҳли касбий тайёргарлик тизимини ишлаб чиқишда ўз аксини топади. Касбий таълимнинг узлуксизлиги ва таълимий дастурларнинг ворислиги бошланғич, ўрта ва олий касбий таълим давлат стандартларини киритиш билан таъминланади.\nТаълимни инсонпарварлаштириш етакчи тенденция сифатида унинг ривожланиши таълимнинг инсонга қаратилганлигини, унинг индивидуаллигини намоён қилиш ва ривожлантириш учун шароитлар яратишни билдиради. У инсонни ўзининг уникаллигини йўқотишдан, ҳаёт, табиат ва маданият дунёсидан бегона бўлишдан ҳимоя қилиш, инсоннинг энг олий – ўз-ўзини фаоллаштириш, ўзини сафарбар қилиш, маънавий, ижтимоий ва касбий етукликка бўлган эҳтиёжларини максимал қондиришга йўналтирилган бўлиши лозим.\nЗамонавий жамиятга ўзининг шахсий устунликларини ҳис қила оладиган ва уни ўраб турган инсонларнинг устун хислатларини тан оладиган мутахассис-профессионаллар зарур.\nБошқарувчилик функцияларини амалга ошира туриб мутахассис ишлаб чиқарувчиларни зарур шарт-шароитлар, мавжуд бўлиш, ўз-ўзини сақлаш воситалари, инсоний эҳтиёжларни қондириш, уларга меҳнат фаолиятида ўзларини намоён қилишга шароит яратиш ҳақида қайғуриши зарур.\nТаълимни ижтимоийлаштириш – инсонпарварлаштиришнинг воситаси ҳисобланади ва касбий таълим мазмуни характерини ўзгартиришга қаратилган. Бунда ўқув режа тузилмасида ижтимоий фанларнинг улушини ошириш тушунилмайди, миқдорнингг ошиши ҳар доим ҳам сифатни таъминламаган. Хаттоки этика, эстетика, тарих каби фанлар инсонларнинг ички дунёсини қўзғатаолмаслиги, инсоннинг дунёга ва ўзига нисбатан эмоционал-қимматли муносабатни шакллантира олмаслиги мумкин. Касбий таълимни ижтимоийлаштириш – бу энг аввало талабани маданиятга, ўзини ва табиат, инсоният муносабатлари, техника дунёсида ўз ўрнини англашга олиб борадиган йўлдир. Билимларни «инсонлаштириш», уларни шахснинг маънавий ривожланиш қуролига айлантириш унинг моҳиятини ташкил қилади. Ушбу жараён фақатгина ижтимоий фанларни ўрганишда эмас, балки махсус курсларнинг ижтимоий йўналганлиги воситасида амалга оширилиши мумкин ва зарур. Бу эса қуйидагиларни назарда тутади:\nўрганилаётган ўқув материалининг маънавий-аҳлоқий, эстетик салоҳиятини фаоллаштириш;\nўқитиш мазмунига умумтехник ва махсус билимларнинг тарихий аспектларини киритиш;\nдиққатни инсон ва табит, инсон ва техниканинг ўзароалоқасига қаратиш;\nталабаларни нафақат назарий, балки эмоционал-образли тафаккурини ҳаракатга келтирадиган ижодий вазифаларни қўйиш;\nкогнитив (билишли) муаммоларни эмоционал, шахсий аҳамиятга эга бўлганларга ўтказиш.


Samsung Galaxy S20 Fan Edition’нинг янги техник тавсифлари ошкор бўлди - Daryo\n11:45, 14.08.2020 9918\nSamsung Galaxy S20 Fan Edition’нинг янги техник тавсифлари ошкор бўлди\nSamsung компанияси Galaxy Note20 линейкаси ортидан янги Galaxy S20 Fan Edition (Galaxy S20 Lite) смартфонини тақдим этишга тайёргарлик кўрмоқда. Geekbench бенчмарки саҳифасида қурилма модификацияларидан бирининг техник тавсифи пайдо бўлди, деб ёзади Gizmochina.\nФото: Twitter / Evleaks\nҚурилма SM-G780F модель рақами остида эканлиги маълум, стандарт S20 Lite’нинг коди эса SmG781B. Янги маълумотларга кўра, Fan Edition модели Exynos 990 процессори базасида ишлайди. Шунингдек, Snapdragon 865 процессорли модель ҳам тақдим этилади.\nGalaxy S20 Fan Edition 8 гигабайт тезкор хотирага, базавий версиянинг ички хотираси эса 128 гигабайтга тенг бўлади. Смартфон Android 10 операцион тизимида ишлайди. Қурилма экрани янгиланган 120 герц частотага эга, бироқ ҳозирча қурилма ҳақида бошқа маълумотлар йўқ.\nГаджет дисплейидаги кичик қирқимдан битта фронтал камера ўрин олган — бу Samsung қурилмаларининг стандарт дизайнига айланиб улгурди — 32 мегапикселли. Дастлабки маълумотларга кўра, қурилма орқасида учта объективга эга йирик камера модули жойлашган: 12 мегапикселли асосий, 12 мегапикселли кенг бурчакли ва 8 мегапикселли телевик.\nҲозирча Galaxy S20 Fan Edition нархи тўғрисида маълумотлар йўқ. Тадқимот 2020 йилнинг октябрига режалаштирилган.\nSamsung компанияси Galaxy S20 Lite ҳамёнбоп флагманини тақдим этиши тўғрисида июль ўрталарида маълум бўлганди. Ўшанда Galaxy S20 Lite’нинг дисплейи ҳам арзонроқ моделга ўзгартирилиши мумкинлиги — унинг ўлчами бироз кичикроқ бўлиб, пикселлар сони камайиши айтилганди.\nМавзуга доир: Samsung компанияси Galaxy Note 20 ва Note 20 Ultra смартфонларини тақдим этди\n14:34 Бугун 1347\n14:28 Бугун 842\n14:22 Бугун 2770\n14:11 Бугун 3823\n15:32, 17.09.2020 109650\n23:54, 17.09.2020 107126\n23:56, 16.09.2020 95348\n23:11, 16.09.2020 86100


Ҳафтанинг биринчи ярмида Ўзбекистон жуда иссиқ ҳаво таъсирида бўлади — Sof.uz\n17.05 18:07 200 Ўзбекистон\nСиноптикларнинг маълумот беришларича, бу ҳафтанинг биринчи ярмида Ўзбекистон ҳудуди Эрон ҳудудидан келадиган ёзги ҳарорат қийматларига хос бўлган жуда иссиқ ҳаво таъсирида бўлади.\nКундуз кунги ҳаво ҳарорати 32-35° гача, жанубда ва чўл ҳудудларида 38° гача кўтарилади, бу ўртача кўп йиллик қийматлардан 5-8° кўпдир, бироқ бу қийматлар ушбу кунлар учун ҳароратнинг мутлоқ максимумидан кам.\nЭртага Тошкент шаҳрида ҳаво бироз булутли бўлади, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17°, кундузи 32-34° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 17-22°, кундузи 33-38° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20°, кундузи 30-35° бўлади.\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 12-17°, кундузи 30-35° бўлади.\nҲаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси 7-12°, кундузи 20-25° бўлади.


"ИШИД" жангарилари ироқликлар билан жангларда 2300та Hummer машиналарини тортиб олишган\n07:22 / 02.06.2015\nИроқ армияси Мосулда "ИШИД" жангарилари билан бўлиб ўтган жангларда шаҳарни ташлаб чиқиш вақтида у ерда 2 минг 300 дона зирҳли Hummer машиналарини қолдириб кетишга мажбур бўлган. Бу ҳақда Ироқ бош вазири Хейдар ал-Абади маълум қилган.\n“Мосулни ташлаб чиқишда йўқотилган қурол ва ҳарбий техникалар сезиларли йўқотиш бўлди. Шаҳарда Hummer русумидаги зирҳли машиналардан 2300таси қолиб кетди”, - дея чиқиш қилади у Al Arabiya телеканалида.\nБундай ҳарбий техникалар террорчилар кучига куч қўшиши айтилмоқда.\nБош вазирнинг айтишича, ушбу русумдаги машиналардан яна 1000 таси АҚШ томонидан Ироққа етказилишига келишилган бўлиб, бу борадаги шартнома учун Ироқ томонидан 580 млн доллар маблағ ажратилган. Ҳозиргача шартнома бўйича машиналар келтирилмаган.


Узоқ вақт сақланувчи ҳамда ювиш осон бўлган тушлар - Daryo\n18:22, 06.05.2021 8712\nКунлар исиши ва ёз келиши билан макияж оқиши мумкинлиги сабаб бошқа косметик воситалар сингари тушнинг ҳам кун давомида турадигани ва шу билан бирга ювиш қийинчилик келтириб чиқармайдиган вариантларига эътибор қаратиш керак.\nЎрамига waterproof деб ёзилгани билан мазкур тушни ювиб ташлаш учун ортиқча оворагарчиликнинг кераги йўқ. Уни илиқ сувда ювишнинг ўзи кифоя. Силиконли чўткаси эса ишлатиш учун жуда қулай.\nМазкур туш иссиқ ҳароратда суртиш учун жуда ҳам қулай, яъни оқиб кетмайди. Киприкларни қалин ва узун кўрсатади, ювиш эса қийинчилик келтириб чиқармайди.\nInimitable Extreme Mascara киприкларда кун давомида туриб, кўзларни катта кўрсатади. Икки қават суртилганда эса киприк улагандек кўринишга эга бўлиш мумкин.\nКлассик шаклдаги кичик туш чўткаси ишлатиш учун жуда ҳам қулай. Туш киприкларни яхшилаб қайириб, кун давомида шундай туришини таъминлайди. Уни ювиб ташлаш, яхшилаб кетиши учун эса пахта дискларидан фойдаланиш мумкин.\nАксарият тушларнинг эффекти бир-икки соатга етади. Extended Play Perm Me Up Lash эса улардан фарқли ўлароқ кун давомида киприкларни узун ва қалин кўрсатади.\nМазкур туш эса кечки тадбир ва зиёфатлар образи учун айни муддао. Ранги ўзига хос бўлгани учун эса smoky eyes услубидаги макияж ва график стрелкалар учун айни муддао.\nИлиқ сув билан осон ювиладиган туш ўзига хос кўринишга ҳисса қўшади. Snapscara чўткаси киприкларни маромига етказиб қайиради, воситанинг ўзи киприкларни қалин кўрсатиш хусусиятига эга.\nКиприкларга сиёҳранг тус бериш хусусиятига эга бўлган туш чўткасининг қулайлиги ҳақида гапирмаса ҳам бўлаверади. Ундан бир қават суртганда киприкларни табиий узун, иккинчи мартада эса янада дилбар кўрсатади.\nКатта чўткаларни яхши кўрадиганлар учун Bourjois туши айни муддао. Уни суртганда кўзлар катта, нигоҳлар эса ўзига хос кўринади. Кўнгилдагидек кўринишга эга бўлиш учун ундан бир қават суртишнинг ўзи кифоя. Оқмайдиган ва қолдиқлари кўз атрофига тўкилмайдиган тушни илиқ сув билан ювиб ташлаш осон.\n17:54 Бугун 137\n17:42 Бугун 498\n17:35 Бугун 1015\n17:27 Бугун 1444\n07:30, 19.05.2022 47556


Осиё кубоги финал босқичига тайёргарлик доирасида Австралиянинг Брисбен шаҳрида йиғин ўтказаётган Ўзбекистон миллий терма жамоаси бугун (2018 йил, 20 ноябрь) навбатдаги ўртоқлик учрашувини Жанубий Кореяга қарши ўтказиб, йирик – 4:0 ҳисобда имкониятни бой берди.\nУчрашув “Спорт” телеканали орқали жонли эфирда намойиш этилгани сабабли тафсилотларига тўхталиб ўтиш ортиқча. Шу боис, Ўзбекистон футбол ассоциацияси ва терма жамоамиз мураббийлар штабига айрим мулоҳазаларни, эътирозларни келтиришни жоиз деб билдик.\nЎзбекистон деган муқаддас Ватанимиз номи билан майдонга чиқувчи терма жамоамизнинг ўйинларига бефарқ эмасмиз, бош жамоамиз бошқарувига аргентиналик таниқли мутахассис Эктор Купер келганида хурсандчиликдан дўпписини осмонга отган кўплаб ҳамюртларимизни учратдик.\nАфсуски, бугунги ўйин (агар ўйин деб аташ мумкин бўлса) ва унда кузатилган натижа миллий терма жамоамизнинг бугунги кундаги асл ҳолатини, қолаверса, Осиё футболида катта мавқега эга бўлган Жанубий Корея футболи билан маҳорат ва савия борасида сезиларли фарқ яққол кўзга ташланди.\nЎйинни зангори экран орқали томоша қилар эканмиз, Ўзбекистон халқ артисти, раҳматли Эргаш ака Каримов ижросидаги комедия ёдга тушади. Ўйин тугагач, кўпчиликнинг тилида “Отамдан қолган тош ойна қани?” деган сўзлар янграган бўлиши турган гап. Ўйланиб қоласиз: наҳотки миллат футболининг юзи саналган терма жамоа шундай мазмунсиз тўп тепса... сабаби, яқин орада йигитларнинг бу даражада “саёз” ўйнаганига гувоҳ бўлмаган эдик.\nУчрашувда Игнатий Нестеров дарвозасини ишғол этган кореялик футболчиларни ҳимоя қўрғонимиздаги “яра”га айланган камчиликлар оқибатида исталган услубда ва вазиятда туриб гол уришганлигини очиқчасига тан олайлик. Жанубий Корея терма жамоасига бугунги ҳисоб учун раҳмат айтса ҳам бўлаверади. Чунки, шарқий осиёлик чарм тўп усталаридан бўлган “мастер класс”ни таъбир жоиз бўлса, Эктор Купер “дружинаси” учун қитъамиз биринчилиги олдидан Ўзбекистон терма жамоасининг ожиз томонларини тўлақонли акс эттириб берган сабоқ ўрнида қабул қилиш лозим.\nЎзбекистон футбол ассоциацияси ва миллий терма жамоаси мураббийлар штаби бугунги учрашувдан тегишли ва жиддий хулосаларни чиқариши шарт. Акс ҳолда, катта мақсадлар билан олиб келган Купер бош мураббийлигида терма жамоамиз аъзолари Осиё кубогида мухлислари олдида уялиб қолиши мумкин.\nАёллар қаноти кенгаши раиси сифатида менга ҳам қаттиқ таъсир қилди. Чиндан ҳам улар билан ишлашни янада такомиллаштириш, бу борада бўшлиқ пайдо бўлишига йўл қўймаслик энг муҳим вазифа ҳисобланади. Жумладан, қизларимизнинг ҳуқуқ ва манфаатларини ҳимоя қилиш, уларнинг истеъдод ҳамда қобилиятини юзага чиқариш ҳақида ғамхўрлик кўрсатишни унутмаслик даркор. Қани энди, аёлларимиз орасидан янада кўпроқ раҳбарлар, жамоат арбоблари, ижодкорлар етишиб чиқса!\nқолган қани Ўзбекистон тошойна Отамдан Корея Жанубий


Ички ишлар ходими қоидабузар ҳайдовчини тутиш учун қурол ишлатди - zarnews.uz\nТошкент шаҳар ИИББ ходими маст ҳолатда йўл-транспорт ҳодисаси содир этган ва ходимларга қурол билан пўписа қилган ҳайдовчини қўлга олиш чоғида қурол қўллашга мажбур бўлди.\n7 декабрдан 8 декабрга ўтар тунда тахминан соат 3.10 да Чилонзор туманидаги Муқимий ва Байналминал кўчалари кесишмасида “Лабо” русумли автомобилни бошқариб борган ҳайдовчи бетон тўсиққа тўқнашган. ЙТҲ оқибатида “Лабо” автомобили ағдарилиб кетган. Ҳайдовчига ёрдам бериш учун ИИББ ходимлари ва ҳодиса гувоҳлари келиб, автомобилни ғилдиракларига ўнглаб қўйишган.\nВоқеа жойига биринчи бўлиб етиб келган ППХ ходими йўл ҳаракати хавфсизлиги хизматига ЙТҲ ҳақида хабар берган. Ҳайдовчидан тиббий ёрдам кераклиги ҳақида сўрамоқчи бўлганида, ППХ ходими ҳайдовчининг ғайритабиий ҳаракатлари ва гапларига ҳамда ҳаракатларида мувофиқлик йўқлигига эътибор қаратиб, бу ҳақда ЙПХ инспекторларини огоҳлантирган. Тахминга кўра, ҳайдовчи психотроп воситалар ёки спиртли ичимликлар таъсири остида бўлган. Кутилмаганда ҳайдовчи ЙТҲ жойига етиб келган ЙПХ инспекторларига қаршилик кўрсатиб, тинчланиш ва жамоат тартибини сақлаш ҳақидаги чақирувларга жавобан тажовузкорона ҳаракатлар қилган.\nЁнидаги пичоғини чиқариб, кимда ким яқинлашса, унга жароҳат етказиши билан қўрқитган. Ўтиб кетаётган ҳайдовчи ва пиёдалар тўхтаб томоша қила бошлаганлари сабабли ҳодиса атрофида одам кўпая бошлагач, фуқаролар ва ходимлар ҳаёти ва соғлиғи учун реал хавф юзага келган. Шунда ЙПХ инспектори, кичик сержант Т.О. табель қуролини қўллашга қарор қилган.\nЙПХ инспектори бир неча марта ҳайдовчини қўрол қўллаши ҳақида огоҳлантиришига қарамасдан, ҳайдовчи ўзини агрессив тутишда давом этиб, ходимларга пичоқ санчмоқчи бўлган. Шундан сўнг ЙПХ инспектори йўриқномага мувофиқ ҳаракат қилиб, осмонга ўқ узди, бу ҳам қоидабузарга таъсир қилмаганидан сўнг, унинг оёғига қарата ўқ ўзди.\nШундан сўнггина қоидабузар пичоғини ташлади. Унинг қўллари кишанланиб, тиббий ёрдам кўрсатиш учун шифохонага етказилди.\nҲайдовчининг шахсини аниқлаш бўйича олиб борилган ишлар натижасида у Шайхонтоҳур туманида яшовчи, муқаддам Ўзбекистон Республикаси Жиноят кодексининг 97 (қасддан одам ўлдириш) ва 109-моддалари (қасддан баданга енгил шикаст етказиш) бўйича судланган 43 ёшли Нусрат И. эканлиги маълум бўлди.\nҲозирги вақтда фуқаро Нусрат И. ўз ҳаракатларини тушунтиришга қодир эмас. Чунки у айни дамгача маст ҳолатда.\nТошкент шаҳар ИИББ бошлиғи, генерал-майор Р.Жўраев ходимларни рағбатлантириш ҳақида топшириқ берди.\nТеглар: ҳайдовчи ички ишлар


Ўзбекистонда 4 млн тонна радиоактив чиқиндилар мавжуд - Anhor\nAnhor Все посты Ўзбекистонда 4 млн тонна радиоактив чиқиндилар мавжуд\nЎзбекистонда 4 млн тонна радиоактив чиқиндилар мавжуд\nЎзбекистонда 4 млн тонна радиоактив чиқиндилар йиғилиб қолган. Бу ҳақда Радиация ва ядро хавфсизлиги департаменти мутасаддилари иштирокида ўтказилган Ахборот ва оммавий коммуникациялар агентлигининг матбуот анжуманида маълум қилинди, деб ёзади “Газета” нашри.\nДепартамент 2021 йилда ўз зиммасидаги бажарилган ишлар бўйича ҳисобот берган. Департамент томонидан жами 32 та текширув ва 189 та назорат-профилактика ишлари ўтказилган ва унинг натижасида 1920 та камчилик аниқланган. Назоратости объектларида текширувлар доирасида радиация ва ядро хавфсизлиги талабларини бузганлиги учун 41 та ходим маъмурий жавобгарликка тортилган. Бу орқали республика бюджетига 21 млн сўм миқдорда жарима ундирилган.\nБундан ташқари, ионлаштирувчи нурланиш манбалари билан ишлаш соҳасида Қўмитага тушган аризалар асосида фаолият юритиш ҳуқуқини берувчи 26 та лицензия ва 142 та рухсатнома расмийлаштирилган.\nИнсон аъзолари ва тўқималарининг трансплантацияси тўғрисидаги қонун маъқулланди


Юлдуз бирор сана ёки тадбир муносабати билан ўтказиладиган веломарафонларда доимо фаол иштирок этади. Жумладан, у жорий йил 5 июнь – Бутунжаҳон атроф-муҳитни муҳофаза қилиш куни муносабати билан вилоятимиз марказида ўтказилган марафоннинг ҳам фаол иштирокчиси бўлди.\n- Атмосфера ҳавосини зарарлантиришнинг энг катта манбаи, маълумки, автомобиллар ҳисобланади, - дейди Юлдуз Жўраева. – Бугунги марафон орқали биз зарарсиз улов – велосипедлардан фойдаланишни, шу орқали атмосфера ҳавосини тоза-мусаффо сақлашга ҳисса қўшиш мумкинлигини кўрсатишга ҳаракат қилдик.\nВилоят экология ва атроф-муҳитни муҳофаза қилиш бошқармаси ташаббуси билан Қарши шаҳар ҳокимлиги ва бир қатор ташкилотлар ҳамкорлигида ташкил этилган мазкур веломарафонда ҳокимият вакиллари, корхона ва ташкилотлар мутасадди раҳбарлари, Қарши давлат университети, Қарши муҳандислик-иқтисодиёт институти ва касб-ҳунар коллежлари талаба-ўқувчилари, “Камолот” ЁИҲ вилоят кенгаши фаоллари, Қарши шаҳридаги маҳалла фуқаролар йиғинлари раислари, йўл-патруль хизмати ходимлари иштирок этишди. 4 июнь якшанба тонгида Қарши олимпия захиралари коллежи олдида старт олган веломарафон Қарши шаҳрининг Мустақиллик шоҳкўчаси бўйлаб тантанали суратда давом этди. Вилоят мусиқали драма театри олдидаги майдонга қадар масофани босиб ўтган турли ёшдаги велосипедчилар бу ҳаракатлари билан автотранспортдан фойдаланишни камайтириш, зарарсиз транспорт тури - велосипеддан фойдаланишни кенг оммалаштиришни мақсад қилишган.\n- Марафоннинг олди чизиғида ҳаракатландим, - дейди Ўзбекистон Мудофаасига кўмаклашувчи “Ватанпарвар” ташкилоти вилоят кенгаши вакили Акром Нормуродов. – Атроф-муҳитни ҳимоя қилиш барчамизнинг муқаддас вазифамиз. Айниқса, биз каби ёшлар бу масалада илғор сафда бўлмоғимиз лозим. Бугунги ҳаракат шунга қаратилган бўлиб, энг яхши тарғибот вазифасини ўтади, деб ўйлайман.\nМарафон якунида соғлом турмуш тарзига амал қилиш, атмофсера мусаффолигини сақлашга ҳисса қўшиш ҳар биримизнинг вазифамиз эканлиги яна бир бора таъкидланди.


Божхоначилар 1,5 млрд сўмлик контрабанда товарларни фош қилишди\n20:42 / 26.05.2017\nЯқин Бухоро вилоятидаги “Олот” чегара божхона комплекси ходимлари хорижий фуқаро К.Тахсин бошқарувида Туркиядан республикага кириб келган юк автотранспорт воситасини ўрнатилган тартибда мобил инспекцион-текширув аппарати кўмагида божхона назоратидан ўтказишганида навбатдаги божхона қоидабузарлигини фош қилишди.\nЙўл-юк кузатув ҳужжатларига кўра, Тошкент шаҳридаги “Adamant Mega Trade” фирмаси номига келтирилаётган ушбу контейнерда аслида қиймати салкам 6,5 минг АҚШ долларини ташкил қилувчи 16 тоннадан ортиқ оғирликдаги тўқимачилик маҳсулотлари ва болалар кийим-кечаклари бўлиши лозим эди.\nАммо, божхона кўриги давомида контейнердаги товарлар билан йўл-юк кузатув ҳужжатларидаги маълумотлар ўртасида кескин тафовут мавжудилиги аниқланди. Содда қилиб айтганда мазкур товарлар ҳужжатлардагидан кўра ҳаддан ташқари ортиқча миқдорда эканлиги маълум бўлди.\nҲисоб-китобларга кўра, йўл-юк кузатув ҳужжатларидан қайд этилмаган товарларнинг умумий миқдори 868 млн. 465 минг сўмни ташкил қилди. Шу тариқа қонунбузарлар давлат бюджетига ундирилиши лозим бўлган 105 млн. сўмдан ортиқ божхона тўловларидан қочишга уринишган.\nБухоро вилояти божхона бошқармасининг “Хўжадавлат” темир йўл чегара божхона постида ҳам шу турдаги яна бир божхона қоидабузарлиги фош қилинди.\nМазкур постда республикага кириб келган юк поезди белгиланган тартибда божхона кўригидан ўтказилганда, вагонлардан бирига ортилган минерал сувлар божхоначиларнинг диққатини тортди.\nБир қарашда йўл-юк кузатув ҳужжатларида қайд этилган товар билан вагонга ортилган товар бир хил эканлиги боис ҳеч қандай қонунбузарлик аломати сезилмайди. Ваҳолангки, божхона кўриги давомида бутунлай бошқа манзара намоён бўлди.\nГрузиядан пойтахтдаги “Best Energy Business” масъулияти чеклаган жамияти номига юборилган мазкур юкларга тегишли ҳужжатларга кўра, ушбу вагондаги 63 тоннадан ортиқ минерал сувлар ярим литрлик идишларга қадоқланган бўлиши лозим эди. Аммо, контейнердаги қиймати салкам 741 млн. сўмлик ичимликлар эса бутунлай бошқа сиғимдаги идишларга қадоқланган экан.\nБожхоначиларнинг кўзини шу тариқа шамғалат қилишга уринган қонунбузарлар бу усуллари билан давлат бюджетига ундирилиши лозим бўлган 63 млн. сўмдан ортиқ божхона тўловларидан бўйин товлашган.\nҲозирда юқоридаги ҳолатлар бўйича терговга қадар божхона текширувлари ва суриштирув ҳаракатлари олиб борилмоқда.\nТаъкидлаш жоизки, жорий йилнинг ўтган даври мобайнида биргина Бухоро вилояти божхона бошқармаси ходимлари томонидан ҳуқуқни муҳофаза қилувчи бошқа идоралар вакиллари билан ҳамкорликда аниқланган 466 та божхона қоидабузарликлари натижасида 3 млрд. сўмдан ортиқ қийматдаги товар-моддий бойликларнинг ноқонуний олиб ўтилишига чек қўйилган.\nБухоро контрабанда Божхона


Эрон олий раҳбари ўз қарорида қатъий\n02 декабр 2020, Тошкент вақти: 19:56\nЭрон олий руҳонийси Оятуллоҳ Али Ҳоманайи давлат бошқарув тузуми мухолифатчиларнинг сайлов юзасидан билдираётган талабларига кўнмаслигини маълум қилди.\n- Бутун халқ қонунни ҳурмат қилиши лозим. Сайлов масаласидаги қонунни жорий этиш ва мамлакатимизда қонун устиворлигини таъминлашни талаб қилганман ва келажакда ҳам буни талаб қиламан. Давлат бошқарув тузуми ҳам¸ миллатимиз ҳам бўлаётган босимларга бўйин эгмайди, деди Эрон олий руҳонийси.\n12 июн кунги президентлик сайловида мағлуб деб топилган Мусавий сайлов натижаларини қайта кўриб чиқувчи мустақил комиссия тузушни таклиф қилган эди. Бироқ Али Ҳоманайи бу таклифни ҳам рад қилди.


00:00 / 29.04.2011 | eski savollar | 1135\nАссалому алайкум Хазрат.Бизда узумчилик билан шуғулланилади.Боғи бор одамлар апрел май ойларида майзнинг хар бир килосига 1000 сўмдан айрим холларда бундан қимматроқ ёки арзонроқ пул олади. Майз сентябр ойида тайёр бўлгандан кейин майзни беради.Сентябр ойида майзнинг нархи 1500-2000 артофида бўлади , балки арзон бўлиши хам мумкин.Саволим пишмаган майзга пул берса бўладими? Жавобингиз учун олдиндан рахмат.Оллоҳ сизу биздан рози бўлсин.\n- Бунга рухсат бор ва уни “Салам” ёки “Салаф” саводоси деб номланади.САЛАМ ФАСЛИСалам миқдори ва сифати маълум, нархга айлантирилган кайлли ва вазнли каби нарсада тўғри бўлади. Кийимга ўхшаш, зироъ билан ўлчанадиган нарсаларда узунлиги, эни ҳамда юпқа-қалинлиги баён қилинган бўлиши керак.Сони саналадиган нарсалар бир-бирига яқин сифатли бўлиши керак. Тузланган балиқда салам савдоси дуруст. Ҳайвон, унинг калла-пойчалари ва териларида ҳамда жавоҳирларда дуруст эмас. Миқдорини билиб бўлмайдиган муайян соъ ва зироъда ҳам дуруст эмас.«Салам» луғатда «таслим қилиш», «бериш» маъносини англатади. Шариатда эса, зиммадаги васф қилинган молнинг қийматини олдиндан беришга айтилади. Бундай савдони «салаф» ҳам дейилади, бу «қиймати олдин берилган» деган маънони англатади. Бу савдо ҳожат тушганда, рибо аралашмаслиги шарти ила жоиз. Яъни, олди-сотди қилинаётган нарса бир хил бўлмаслиги ва рибонинг бошқа кўринишлари ҳам аралашмаслиги лозим. «Салам»да олувчи сотувчига: «Мен сенга бу динорни фалон нарсани менга сотишинг учун, фалон вақтда ва фалон жойда беришинг учун топширдим», дейди.«Салам»–«Салаф» савдоси ҳақида уламоларимиз чуқур ва кенг кўламли баҳслар қилганлар. Бу масалани атрофлича ўрганиб чиққанлар. Қуйида ўша муборак илмий изланишларнинг самараларидан баъзилари билан қисқача танишиб чиқамиз.1. «Салаф» савдосига Қуръони Каримдан ҳам далил бор:Аллоҳ таоло «Бақара» сурасида: «Эй, иймон келтирганлар, қачон маълум муддатга қарз олди-берди қилсангиз, уни ёзинг», деган. (282-оят)«Салаф»да ҳам шу маъно бор. «Ислом умматининг илм денгизи», Қуръон таржимони дея улуғланган буюк саҳобий Абдуллоҳ ибн Аббос розияллоҳу анҳу: «Шоҳидлик бераманки, зиммадаги васф қилинган, маълум муддатга келишилган «салаф»ни Аллоҳ Ўз китобида ҳалол қилиб изн берган», деб туриб юқоридаги оятни қироат қилар эканлар.2. «Салаф» савдосига Суннатдан ҳам далил бор:عَنِ ابْنِ عَبَّاسٍ  قَالَ: قَدِمَ رَسُولُ اللهِ  الْمَدِينَةَ وَهُمْ يُسْلِفُونَ فِي التَّمْرِ السَّنَةَ وَالسَّنَتَيْنِ فَقَالَ: مَنْ أَسْلَفَ فِي تَمْرٍ وَفِي رِوَايَةٍ: فِي شَيْءٍ فَلْيُسْلِفْ فِي كَيْلٍ مَعْلُومٍ وَوَزْنٍ مَعْلُومٍ إِلَى أَجَلٍ مَعْلُومٍ. رَوَاهُ الْخَمْسَةُ. Ибн Аббос розияллоҳу анҳудан ривоят қилинади: «Набий соллаллоҳу алайҳи васаллам Мадийнага келганларида улар мевани бир йил, икки йилга «салаф» савдо қилар эдилар. Бас, у зот: «Ким хурмони (бошқа ривоятда: бир нарсани) салаф савдо қилса, маълум ўлчов, маълум вазн билан маълум муддатга салаф қилсин», – дедилар». Бешовлари ривоят қилишган.Аҳли Мадийнанинг «салаф» савдоси жоҳилият қоидаси бўйича бўлар эди. Меванинг қанча берилиши, қачон ва қаерда берилиши тайин қилинмас эди. Шунинг учун ҳам, ораларидан турли келишмовчиликлар, уриш-жанжаллар келиб чиқар эди. Ушбу ҳадисда Пайғамбаримиз соллаллоҳу алайҳи васаллам «салаф» савдосининг исломий васфини айтдилар: Салаф савдода қуйидагилар бўлиши шарт:1. «Маълум ўлчов». Соъ, мудд каби ёки бошқа ўлчовлар аниқ айтилиши керак. «Мен сенга бу динорларни бунча соъ хурмо учун бердим», деб, сотиб олинаётган нарсанинг ўлчови аниқ айтилиши керак.2. «Маълум вазн».Нархи олдиндан берилаётган савдо молининг вазни, агар унинг миқдори вазн билан ўлчанадиган бўлса, аниқ айтилиши керак. Мисол учун, «Мен сенга ушбу динорларини менга бунча мисқол тиллони сотишинг учун таслим қилдим», дейиши лозим.3. «Маълум муддат».Яъни, нархи олдиндан берилган савдо моли харидорга қачон берилиши ҳам аниқ келишиб олиниши керак. Ана шунда турли келишмовчиликларнинг олди олинган бўлади.قَالَ مُحَمَّدُ بْنُ أَبِي الْمُجَالِدِ  بَعَثَنِي عَبْد ُاللهِ بْنُ شَدَّادٍ وَأَبُو بُرْدَةَ إِلَى عَبْدِ اللهِ بْنِ أَبِي أَوْفَى فَقَالَ: سَلْهُ هَلْ كَانَ أَصْحَابُ النَّبِيِّ  فِي عَهْدِهِ يُسْلِفُونَ فِي الْحِنْطَةِ قَالَ: كُنَّا نُسْلِفُ نَبِيطَ أَهْلِ الشَّامِ فِي الْحِنْطَةِ وَالشَّعِيرِ وَالزَّيْتِ فِي كَيْلٍ مَعْلُومٍ إِلَى أَجَلٍ مَعْلُومٍ قُلْتُ: إِلَى مَنْ كَانَ أَصْلُهُ عِنْدَهُ قَالَ: مَا كُنَّا نَسْأَلُهُمْ عَنْ ذَلِكَ ثُمَّ بَعَثَانِي إِلَى ابْنِ أَبْزَى فَسَأَلْتُهُ فَقَالَ: نَعَمْ، ماَ كُنَّا نَسْأَلْهُمْ أَلَهُمْ حَرْثٌ أَمْ لاَ. رَوَاهُ الْبُخَارِيُّ وَأَبُو دَاوُدَ وَالنَّسَائِيُّ. ولأَبِي دَاوُدَ وَابْنُ مَاجَةَ: مَنْ أَسْلَفَ فِي شَيْءٍ فَلاَ يَصْرِفْهُ إِلَى غَيْرِهِ.Муҳаммад ибн Абу Мужолид розияллоҳу анҳу айтадиларки: «Мени Абдуллоҳ ибн Шаддод ва Абу Бурда Абдуллоҳ ибн Абу Авфонинг олдига юбориб: «Сўра-чи, Пайғамбар соллаллоҳу алайҳи васалламнинг саҳобалари у зотнинг даврларида буғдой-ла салаф савдо қилишар эканми?» – дедилар. Бас у:«Аҳли Шом набийтлари билан буғдойда, арпада ва ўсимлик ёғида маълум ўлчов ва маълум вақтга салаф қилар эдик», – деди.«Ҳузурида (молнинг) таги борлар биланми?» – дедим.«У ҳақида улардан сўрамас эдик», – деди. Сўнгра икковлари мени Ибн Абза ҳузурига юбордилар, ундан ҳам сўрадим. Бас у:«Ҳа, улардан экинлари борми, йўқми эканини сўрамас эдик», деди». Бухорий, Абу Довуд ва Насаий ривоят қилишган.Абу Довуд ва Ибн Можа келтирган ривоятда: «Ким бир нарсада салаф қилса, бошқасига буриб юбормасин», дейилган.«Набийт» сўзи «ер остидан сув чиқаришга уста одам» деган маънони билдиради. Ҳадисда, «аҳли Шом набийтлари» дейилганда деҳқонлари назарда тутилган. Чунки, улар экинларини суғориш учун ер остидаги сув чиқарар эдилар.Бу ҳадисдан қуйидаги фойдалар олинади:–Буғдой, арпа ва ўсимлик мойида салаф савдоси жоизлиги;–Салаф маълум ўлчов ила бўлиши шартлиги;–Салаф маълум муддатга бўлиши шартлиги;–Салаф савдосидаги иккинчи томонда айтиладиган молнинг асли бўлиши шарт эмаслиги;–Салаф савдосида сотиладиган молни нарх берган одам ўзи олмасдан бошқа молни талаб қилиши ёки бошқа бировга ўтказиб юбориши жоиз эмаслиги.3. Ислом умматининг ҳаммаси «Салаф»–«Салам» савдоси жоиз эканига доимо иттифоқ қилиб келган. Бу ҳақда Имом Ибн Мунзир қуйидагиларни айтадилар: «Биз билган ҳар бир аҳли илм саламнинг жоиз эканига ижмоъ қилган. Чунки, одамлар бунга муҳтождирлар. Улар зироат, мол ва тижорат эгалари маҳсулотларини бозорга чиқаргунча бунга муҳтож бўлиб турадилар. Шунинг учун ҳам, ҳожатни ҳисобга олиб «Салам»га изн берилган».«Йўқ нарсани сотиб бўлмайди» деган умумий қоидадан истисно тарийқасида иқтисодий фойдани кўзлаб, одамларга енгиллик яратиш учун жорий қилинган «Салам» савдосининг худди бошқа савдолар каби учта рукни бор: савдо қилувчи, савдо моли ҳамда ийжоб ва қабул. Савдо қилувчи – олувчи ва сотувчи икки тарафдир. Савдо моли–нарх ва унинг эвазига кейин бериладиган мол. Ийжоб–нарх берувчининг нархни бериб, мол эгасидан розилигини сўраши. Қабул–мол эгасининг нархни ва шартларни қабул қилиши.«Салам» савдосининг тўғри бўлиши учун бир неча тоифа шартлар мавжуд бўлиши керак. Нарх учун берилаётган раъсулмолда бўлиши лозим шартлар тоифаси. Олдиндан нархи тайинланаётган молда бўлиши лозим шартлар тоифаси «Салам» савдосининг умумий сифатлари тоифаси.Шу шартлар билан қисқача танишиб чиқайлик:И. «Салаф»нинг умумий шартлари:1. Маълум жинсда бўлиши шарт.«Салам»–«Салаф» савдоси қилинаётган нарсанинг жинси номаълум бўлмаслиги даркор. Акс ҳолда кейин жанжал чиқади.2. Миқдори маълум бўлиши керак.Олаётган одам: «Ушбу пулимга фалон миқдор нарса берасан», деб аниқ миқдорни айтиши, сотаётган ўшанга рози бўлиши керак. «Хоҳлаганингча берарсан, одамлар нима бўлса, биз ҳам шу-да», каби умумий, ноаниқ гаплар бўлмаслиги керак.3. Маълум муддатга бўлиши керак.Нарх тайинлаб, сотиб олаётган одам: «Фалон куни молни берасан», деб аниқ айтиши, сотаётган киши ўша муддатга рози бўлиши керак. «Пишганда берарсан», «керак бўлганда берарсан» каби гаплар бўлмайди. Кейин жанжал чиқади.4. Раъсулмолнинг миқдорини билиш керак.Яъни, олдиндан топширилаётган нархнинг аниқ миқдорини икки томон ҳам билиши керак.5. Нархи берилган молни топшириш жойи тайин бўлиши керак. Чунки, уни олиб келишга кетадиган харажат туфайли ҳам кейинчалик хилоф чиқиши мумкин.ИИ. Нарх учун берилаётган раъсулмолда бўлиши лозим шартлар тоифаси:1. Жинси баён этилиши керак.Пул бўлса динорми, дирҳамми ёки бошқами. Бошқа нарса бўлса ҳам, нималиги очиқ-ойдин баён қилиниши лозим.2. Тури баён қилиниш керак.Мадийнанинг динорими, Боғдодникими, Макканинг дирҳамими ёки Шомникими аниқ айтилиши шарт. Шунингдек, бошқа нарсаларнинг ҳам тури аниқ айтилиши керак.3. Сифати баён қилиниши керак.Бу гап нақд пулдан бошқа нарсаларга тегишли. Ўша бериладиган нарса янгими, эскими, аъло сифатлими, ўртачами ёки паст сифатлими–бари айтилиши лозим.Мазкур уч шарт савдодаги ноаниқликни йўқотишга хизмат қилади. Ушбу нарсалар олдиндан аниқ қилиб олинмаса, кейин ўртада низо чиқади. Бу нарсалар тайин қилинмаса савдо фосид бўлади (бузилади).4. Нархи олдиндан берилаётган мол учун ажратилган молнинг миқдори аниқ кўрсатилиши керак. Бир тўп пулни кўрсатиб: «Сенга ушбу пулни бераман, сен менга бунча буғдой берасан», деса, бўлмайди. Бу ҳам ноаниқлик, бу ҳам низога сабаб бўладиган иш.5. Берилаётган пул текширилган бўлиши керак.Чунки, қалбаки пул бўлса, жанжал чиқади. Ёки пулни олган одам бир муддатдан кейин: «Берган пулинг қалбаки экан», деб қолиши ҳам мумкин. Кейинчалик низога сабаб бўладиган ҳар бир ноаниқлик савдони бузади.6. Савдо тугаб, икки томон ажрашишидан олдин келишилган нархдаги пул қўлга тутқазилиши лозим.ИИИ. Олдиндан нархи олинаётган молда бўлиши лозим шартлар:1. Жинси маълум бўлиши шарт.Буғдойми, арпами, хурмоми, олмами ёки бошқами.2. Нави маълум бўлиши керак.Ажфа хурмосими, Тобуний хурмосими ёки бошқами. Тоифий узумми, Ҳусайнийми ёки бошқами.3. Сифати маълум бўлиши керак.Олий навлими, ўртачами ёки пастми ва ҳоказо.4. Миқдори маълум бўлиши керак.Неча соъ, ботмон, кило, метр, адад ёки бошқа ўлчови аниқ бўлиши керак. Ушбу тўрт шарт ҳам ноаниқликни кўтариш учун киритилган. Агар бу шартлар мавжуд бўлмаса, низо чиқиш эҳтимоли бор.5. Раъсулмол ва нархи олдиндан олинадиган молда рибонинг иллатлари бирлашмаслиги керак. Аввало, иккиси бир жинсдан бўлмаслиги лозим. Тилло билан кумуш орасида салаф савдоси бўлмайди. Шунингдек, таомларда ҳам бўлмайди. Пулга таом, тижорат молларини салаф қилса, бўлади. Тижорат молларини бир-бирига салаф қилса, бўлади. Умуман, рибо бўлиб қолмаслигининг риояси бўлиши керак.6. Нархи олдиндан олинаётган мол савдо пайтида ҳозир бўлмаслиги керак. Ҳозир бўлса, ўша вақтнинг ўзида сотиб олинарди.7. Нархи олдиндан олинган молнинг васф қилинган нави ва сифати салаф савдоси қилинган вақтидан токи, уни бериш вақтигача бозордан топиладиган нарса бўлиши керак. Маълум вақт бўлиб кейин бозордан йўқолиб қоладиган нарса бўлиши керак эмас. Масалан, қулупнайга салаф қилса, ўша салаф қилган вақтда ҳам, уни, харидорга берадиган вақтда ҳам, оралиқ вақтда ҳам бозорда қулупнай бўлиши керак. Чунки, ўзининг кўзлаган ҳосили битмай қолса, бозордан олиб бериш имкони бўлсин.8. Савдо аҳдномаси қатъий бўлиши керак. Яъни, икки тарафда ҳам айниш ихтиёри бўлмайди. Чунки, айниш ихтиёри молни синаб кўриш, айби бўлса аниқлаш мақсадида шариатга киритилган. «Салам» савдосида бу ҳолат умуман йўқ.9. Нархи олдиндан берилган молни таслим қилиш жойи аниқ бўлиши керак.Кўриниб турибдики, «Салаф» савдоси ҳам бошқа савдолар каби нозик масала. Мусулмон инсон бу ишга киришишдан олдин яхшилаб ўрганиб олиши лозим. Молиявий муомаласида ҳаром аралашиб гуноҳмаслиги, бировнинг ҳақини еб, икки дунёда шарманда бўлмаслиги учун ўта эҳтиёткорлик билан тасарруф қилиши керак. Молиявий муомалаларнинг ҳаммасидаги каби «Салаф» савдосида ҳам шубҳага ва бировнинг ҳаққи зое бўлмаслигига ўрин қолмайдиган шаклда аниқ иш юритиш керак. Бу ишларни иккита одил гувоҳ ҳузурида ёзиб-чизиб қўйилса, яна ҳам яхши бўлади. Энди, «Мухтасари Виқоя»да бу ҳақда келган матнни ўрганайлик.Салам миқдори ва сифати маълум, нархга айлантирилган кайлли ва вазнли каби нарсада тўғри бўлади. Кийимга ўхшаш, зироъ билан ўлчанадиган нарсаларда узунлиги, эни ҳамда юпқа-қалинлиги баён қилинган бўлиши керак.Сони саналадиган нарсалар бир-бирига яқин сифатли бўлиши керак.Бунда бир донаси бошқасига ҳажман яқин бўлган ёнғоқ ва тухумга ўхшаш нарсалар салам савдоси жоиз бўлади. Аммо доналари орасидаги тафовут катта бўладиган қовун ва тарвуз каби нарсаларда салам савдоси жоиз эмас. Тузланган балиқда салам савдоси дуруст. Ҳайвон, унинг калла-пойчалари ва териларида ҳамда жавоҳирларда дуруст эмас. Миқдорини билиб бўлмайдиган муайян соъ ва зироъда ҳам дуруст эмас.Тузланган балиқдаги салам сон билан эмас, вазн билан ўлчанади.САЛАМНИНГ ШАРТЛАРИСаламнинг шартлари: саламга қўйиладиган нарсанинг жинсини (мисол учун, буғдой) навини (суғориладиган), сифатини (яхши) ва муддатини (фалон куни) баён қилишдир. Унинг ози бир ойдир. Шунингдек, кайлий, вазний, ададий нарсаларда раъсулмолнинг ва нақл қилишга харажат кетадиган нарсаларда топшириладиган маконнинг ҳам баён қилишини шарт. Тарафлар бир-биридан айрилишидан олдин сармояни қўлга олиш саламнинг боқий қолиши шартидир.